Reubencf/Amharic_corpus huggingface dataset:
ደዌ ስጋና ንፍስን የምታክም ቅድስት ቤተክርስቲያናችን ደዌ ንፍስን በንስሃ፣ በመክረ ካህን፣ ቀኖና እና በስጋወደሙ እንደምታድን ሁሉ ደዌ ስጋንም በፀበል፣ እምነት፣ ዘይት ( መስጢረ ቀንዲል ) እያከመች ስትፈውስ ቆይታለች:: ዛሬም ወደፊትም ትፈውሳለች። ስንዱ እናታችን ቅድስት ቤተክርስቲያን በተለያዩ የዓለማችን ክፍሎች በልዩ ልዩ ምክንያት የተበተኑ ልጆቿ ከዚህ ፀጋ ተካፋይነት እንዳይለዩ ክርስትናን አግኝተው ከሥላሴ ተወልደው የተሰደዱትን በእምነታቸው ለማፅናት፣ በፈተናቸው ለማፅናናት እና ለመጠበቅ በባእድ አገር የሚወለደው አዲስ ትውልድም ከቅድስት ቤተክርስቲያን የሚወለድበትን እድል ለመፍጠር ልጆቿን ተከትላ በመላው ዓለም አገልግሎት በመስጠት ላይ ትገኛለች።
መንጋውን የመጠበቅ ኃላፊነት በወደቀባቸው የቤተክርስትያን አባቶችና በማህበረ ምዕመናን ድካም ቁጥሩ በርከት ያለ ኢትዮጵያዊ በሚገኝባቸው ከተሞች አብያተ ክርስትያናት ገዝቶም ሆነ ሰርቶ ቤተክርስትያን የምትሰጣቸውን አገልግሎቶች ተጠቃሚ መሆን የተቻለ ቢሆንም እንኳ በተለይ ያመመው የጨነቀው ሰው በቅርቡ ካሉ አብያተ ክርስትያናት የሚፈልገውን እያጣ ህሊናው በምኞት ወይም በሃሳብ አክናፍ ተጭኖ ወደ ሃገር ቤት የሚኮበልለው ክርስቲያን ቁጥሩ የትየለሌ ነው::
ፀጥ ረጭ ያለ ግቢ፣ እድሜ ጠገብ አፀዶች፣ በርጋታ ገብተው፣ በተመስጦ ፀልየው፣ ፀበሉን ቀምሰው፣ አቧራውን ልሰው ፣ተስፋ ሰንቀው የሚመለሱ ምእመናን፤ የአዕዋፍ ዝማሬ፣ ሄድሮስ ያስፈጃቸው አዕላፍ ሕፃናት የሚመሰሉባቸውና በቤተክርስትያኑ ጣሪያ ላይ የተሰቀሉ ትንንሸ ቃጭሎች [ሻኩራዎች] በነፋሰ እየተገፉ የሚፈጥሩት ድምፅ፤ ሰላማዊ ግቢ ውስጥ መሆንን የምንናፍቅበት ጊዜ ብዙ ነው:: ህሊናችንን የሚፈታተን ኮሽታ በሌለበት ዛፍ ተደግፈን ወይም ግድግዳውን ተጠግተን አልቅሰን ፣ ፀልየን ፣ተስለን ወይም ከፀበሉ ተጠምቀን የተሸከምነውን አራግፈን በነፃነት ለመወጣት እንናፍቃለን:: ከዚህ ተመስጦ ወደ ህሊናችን ተመልሰን እናእሳ ለምን ? ስንል ወጭው የጊዜና የሁኔታዎቹ ፈተና ጠርንቆ ይይዘንና የሃሳብ ጽንሳችን እየጨነገፈ የምንፈልገውን አጠተን ከማንፈልገው ጋር ተጣጥመን ትላንትን ያሳለፍን ጥቂቶች አይደለንም ::
እንደሚታወቀው በምንኖርበት ሃገር አብያተ ክርስቲያናቱ የሚታነጹት በጠባብ ይዞታ ላይ ለመንገድ እጅግ ተጠግተው ስለሆነ እድሜ ጠገብ ዛፎችና በሳር የተሸፈነ መሬትም ማየት አዳጋች ነው፡፡ ጥቂት ቦታ እንኳ ቢገኝ ለመኪና ማቆሚያነት (parking) ስለሚያገለግል አፀድ አልባ ግቢ ውስጥ ተገኝተን እኛ የምናውቀውንና የለመድነውን የቤተክርስቲያን ድባብ ስለምናጣ በተመስጦ ለመፀለይ ፀጥታችን የሚያውከው ባእድ እንቅስቃሴ ትኩረታችንን ይፈታተነዋል:: ከዚህም አልፎ አንዳንዶቹን ወሳኝ የቤተክርስትያን አገልግሎቶች ከምድሩ ጫፍ እስከ ጫፍ ብንጓዝ አናገኛቸውም:: የህመሙ ፈውስ ዘመናዊው መድሃኒት ሳይሆን ፀበል እንደሆነ የሚያውቅ፣ የህክምና ተቋማቱን በድፍረት ለመጎብኘት የጤና ዋስትና (insurance) የሌለው ፣የገንዘብ አቅሙ ድፍረት ያሳጣው ወገን ወይም የህክምና ተቋማቱን በር አንኮኩቶ ምክር እና መድሃኒታቸውን ተጠቅሞ ምፍቲሄ ያጣ ፡ወገን እድሜ ለፀበል ቢል፡ ፀበል ማግኘት ከህክምና ተቋማቱ የማይተናነስ ወጭ ሲጠይቀው ሰንብቷል :: ዛሬ በእግዚአብሔር ፈቃድ ሁሉንም እዚሁ ደብረ ኋይል ቅዱስ ገብርኤል ማግኘት ይቻላል:: “ምን ም አላችሁ?” ካሉን ቆይታዎን ከኛ ጋር ያድርጉ፦
እዚህ አገር ከተለመደው የቤተ ክርስቲያን አሠራር በእጅጉ ይለያል የደብረ ኋይል ቅዱስ ገብርኤል ቤተክርስቲያን ያረፈው በ ፭ ሔክታር ይዞታ ላይ ነው። ይህ ሠፊ ይዞታ በለምለም ሣርና የአገር ቤቷን ቤተክርስቲያን በሚያስታውሰንና ያንኑ ድባብ በሚፈጥሩ እድሜ ጠገብ ዛፎች ተሸፍኗል። ይህን ምቹ ሁኔታ ተጠቅመው አካባቢውን መኖሪያ ያደረጉ አዕዋፍ ከሚያሰሙት ዝማሬ ውጭ ግቢው በፀጥታ የተሞላነው። ቤተክርስቲያኑ ከዋና ዋና መንገዶች ራቅ ብሎ በመታነፁ ይህን ሠላምና ፀጥታ የሚያውክ አንድም ነገር የለም። በመሆኑም ቦታው በግርግርና ሁካታ በተሞላ ዓለም ሠላም ላጣና ለታወከ አዕምሮ ሰላም፤ በዕርጋታና በተመስጦ ለመጸለይ ወይም ጠይቆ ለመቀበል የሚያስችል የእግዚአብሔር ቤት ነው።
ለእንግዳ ማረፊያ በቤተክርስቲያኑ አጥር ግቢ ውስጥ የተዘጋጁ በቂ ክፍሎች ስላሉ ሡባዔ ለመግባት፣ ፀሎት ለመያዝ ወይም ፀበል ለመፀበል ወደ ቤተ ክርስቲያኑ የሚመጡ ምዕመናን ስለ ማረፊያ መጨነቅ አይኖርባቸውም። በአንድ ጊዜ በርካቶች ሊጠቀሙበት የሚችሉበት ኩሽና (kitchen)፣ ይዘው የመጡትን ሥንቅም ሆነ ያበሰሉትን ምግብ የሚያስቀምጡባችው ማቀዝቀዣዎች፣ ዝግጁ የመታጠቢያ ቤቶች ሥላሉን ፈልገው የሚያጡት ነገር የለም :: በአጠቃላይ የሡባኤ፣ የፀሎት ወይም የፀበል ቆይታዎን አቋርጠው በሁኔታዎች አስገዳጂነት ግቢውን ለቀው ለአፍታም እንኳ አይወጡም :: ቤቱ ሁሉም የተሟላለት ነው::
ደብረ ኋይል ቅዱስ ገብርኤል ቤተክርስቲያን መጥተው የተመለሱ ሁሉ ሶስት ቃላትን በያዘ አንድ አረፍተ ነገር ይስማማሉ “እንግዳ አቀባበልን ታውቁበታላችሁ” ይላሉ። ሰለተደረገላቸው መስተንግዶም “ እግዚአብሔር ይህንን ፍቅርና መግባባት አያሳጣችሁ፣ እግዚአብሔር ደብራችሁን ይጠብቅላችሁ” በማለት ይመርቃሉ። ወደ ቤተ ክርስቲያኑ የመጡ ሁሉ በቆይታችው የእንግድነት ስሜት እንዳልተሰማቸው በተደጋጋሚ ምስክርነታቸውን ሰጥተውናል። ከእንግዶች በተደጋጋሚ የሚሰጡ ገንቢ አስተያየቶች እኛን የቤተ ክርስቲያኑ አገልጋይ ምዕመናንንም በእምነታችን የበለጠ እንድንተጋና ለነፍሳችን እንድንሰራ አድርጎናል። በርካታዎቹ ምእመናን ሁለት ጊዜ አልቅሰው ይሄዳሉ። ሲመጡ የተሸከሙት ደዌ፣ የሰሙት ተስፋ፣ በዚህ ግዙፍ ግቢ ውስጥ የሚኖራቸውን የብቸኝነት ቆይታ እያሰቡ የተናገራቸው ሁኖ የተሸከሙትን ጥለው በተሞላ ጤንነት ይመለሱ ዘንድ እየለመኑ በልቅሶ ይገባሉ። ሲወጡ በተደረገላቸው ድንቅ ነገር ረክተው፣ በቆይታቸው ተደስተው፣ የእግዚአብሔርን የማዳን እጅ አይተው፣ ሸክማቸውን ጥለው የደስታ ሲቃ የእርካታ እንባ ያነባሉ። መሄዳቸው የግድ ነውና ልባቸው ወደኋላ ቀርቶ እግራቸው ወደፊት ይራመዳል።
ካህናቱ የአካባቢውን ምዕመናንም ሆነ የእንግዶችን ሀሣብ ለማዳመጥ፣ ንሥሃ ለመቀበል፣ ለመምከር፣ ለማፅናናት፤ ለጸበልና ሌሎችም አገልግሎቶች ሁሌም ዝግጁ ሲሆኑ የቤተክርስቲያኑም ዲያቆናት በአገልግሎት ሁሌም አብረዋቸው ናቸው። ሰው የከበደ ሸክሙን ለማራገፍ፤ የቆሸሸና ያደፈውን ለማፅዳት ወደ ቤተ ክርስቲያን ሲመጣ ካህናት የእግዚአብሔር እንደራሴ በመሆን ይጸልያሉ፣ ያጽናናሉ፣ ይመክራሉ፤ ይገስጻሉም። ካህናቱ የታመመውን በፀበል መንፈሱ የታወከውን ችግሩን በማድመጥ፣ በመምከርና በማጽናናት ንስሃ በመቀበል ሸክሙን አቅልለው ደስታና ሰላምን አጎናጽፈው እንዲመለስ በማድረግ ከእግዚአብሔር የተሰጣቸውን አደራ በመወጣት ላይ ይገኛሉ።
የደብረ ኋይል ቅዱስ ገብርኤል ቤተክርስቲያን በሰሜን አሜሪካ የመጀመሪያውና ብቸኛው የፀበል አገልግሎት የሚሰጥበት ቤተክርስቲያን ነው። የፀበሉ እዚህ መኖር በገንዘብና ጊዜእጦት ወይም በሁኔታዎች አለመመቻቸት አገልግልቱን እየናፈቁ አጥተው ለኖሩ ምዕመናን ታላቅ መልስ ነው። ፀበሉ በወቅቱ የዋሽንግተን ዲሲ እና አካባቢው ሀገረ ስብከት ሊቀ ጳጳስ በነበሩት በብፁዕ አቡነ አብርሃም ተባርኮ አገልግሎት መስጠት ከጀመረ ጀምሮ ከአካባቢውና ከርቀት የሚመጡ ምዕመናን በዘመናዊ ህክምና ጭምር ሊረዱ ካልቻሉበት የተለያዩ በሽታዎች ተፈውሰዋል። ባለፉት ጥቂት አመታት በደብሩ የሚኖሩትም ሆነ ከከተማ ውጭ የመጡ ምዕመናን በሊቀ መላእክት ቅዱስ ገብርኤል አማላጅነት በእግዚአብሔር ቸርነት የተሸከሙትን የሃሳብ ሸክም አራግፈው ከህመማቸው ተፈውሰው ተመልሰዋል:: እርሥዎስ? በጭንቀት ወይም Stress ውስጥ እየኖሩ ከሆነ ለምን? ፀበል የሚናፍቁበት ህመም አግኝቶትስ ቢሆን እስከ መቼ ይናፍቃሉ? ዛሬ በእግዚአብሔር ቸርነት ጭንቀቶትን አራግፈው ሰላም ተጐናፅፈው ወይም ከህመም ተፈውሰው በተሟላ ጤንነት ለመመለስ ዋስትና የሆነ ፀበል እዚህ አለ:: ቃላችን ከነባራዊ እውነት ጋር ፍፁም አንድ ነው መጥተው ይዩ! መጥተው ይፀበሉ! መጥተው ይፈወሱ!
የውይይት ጥያቄ፡- የሐዋርያት ሥራ 16፡30 እንብብ። ሀ) የወኅኒ ቤቱ ጠባቂ ጳውሎስን ምን ጠየቀው? ለ) ይህ የሰው ልጆች ሊጠይቁ የሚገባው ከሁሉም የላቀ ጥያቄ የሆነው ለምንድን ነው? ሐ) በኢትዮጵያ የተለያዩ የሃይማኖት ክፍሎች ይህን ጥያቄ የሚመልሱባቸውን የተለያዩ መንገዶች ዘርዝር። መ) እግዚአብሔር በአንተ ሕይወት ይህን ጥያቄ የመለሰው እንዴት ነው?
የወኅኒ ቤት ጠባቂው፥ «እድን ዘንድ ምን ላድርግ?» ሲል የሰው ልጅ ሊጠይቅ የሚገባውን ወሳኝ ጥያቄ ነበር ያነሣው። ሁላችንም ብዙ ዓይነት ፍላጎቶች አሉን። ምግብ ከየት እናገኛለን፥ የት እንኖራለን፥ ማንን እናገባለን፥ ሥራ ከየት እናገኛለን? እነዚህ ነገሮች አስፈላጊዎች ቢመስሉም ከጊዜያዊነት አያልፉም። ምላሽ የሚሰጡት ለምድራዊ ሕይወታችን ብቻ ነው። ነገር ግን፥ «እድን ዘንድ ምን ማድረግ ይገባኛል?» ብለን እግዚአብሔርን ስንጠይቅ ዘላለማዊ ዘለቄታ ያለው ጥያቄ ማንሣታችን ነው። ይሄ ደግሞ አሁን ከእግዚአብሔር ጋር የምናደርገውን ግንኙነት ብቻ ሳይሆን፥ ዘላለምንም የት እንደምናሳልፍ የሚወስን ነው።
ነገር ግን የዚህ ጥያቄ ምላሽ የሚገኘው ከየት ነው? ሁለት አማራጭ ምንጮች አሉ። በመጀመሪያ፥ ለዚህ ጥያቄ የሚሰጡ ሰው ሠራሽ ምላሾች አሉ። በዓለም ላይ አብዛኞቹ ሕዝብ ይህን ጥያቄ ስለሚጠይቁ፥ የሚያገኟቸውም ምላሾች የተለያዩ ናቸው። አንዳንዶች፥ «ዘላለማዊ ሕይወትም ሆነ ድነት (ደኅንነት) የሚባል ነገር የለም። ስለሆነም፥ በመብላት፥ በመጠጣትና በመደሰት ራሳችንን ከማዝናናት የተሻለ ነገር የለም» ይላሉ» (1ኛ ቆሮ. 5፥2)። ሌሎች ደግሞ የሕይወታቸውን ክፍተት ለመሙላት ወደ ሌሎች ሃይማኖቶች ይገባሉ። የምሥራቃውያንን ቡድሂዝም ወይም ሂንዱይዝም፥ እስልምናን ወይም የሐሰት ክርስትናን የሚከተሉ ሰዎች አሉ። እነዚህ የሐሰት ሃይማኖቶች በአመዛኙ ሰዎች የዘላለምን ሕይወት ለማግኘት የተወሰነ ተግባር ሊያከናውኑ እንደሚችሉ የሚያስተምሩ በመሆናቸው ተመሳሳይነት አላቸው።
ነገር ግን በመጽሐፍ ቅዱስ ውስጥ የተገለጸ የተለየ ዓይነት ድነት (ደኅንነት) አለ። ክርስቶስ፥ «እኔ መንገድና ሕይወት እውነትም ነኝ» በእኔ በቀር ወደ አብ የሚመጣ የለምና» ብሏል (ዮሐ. 14፡6)። ለሰማሪያዊቷ ሴት እንደተናገረው። እግዚአብሔርን ለማምለክ የሚፈልግ ማንም ሰው በመንፈስ ብቻ ሳይሆን በእውነትም ሲሰግድለት ይገባል (ዮሐ 4፡21-24)። ጴጥሮስ ስለ ክርስቶስ ሲናገር፥ «እንድንበት ዘንድ የሚገባን ለሰዎች የተሰጠ ስም ከሰማይ በታች ሌላ የለምና» ብሏል (የሐዋ. 4፡12)። ስለሆነም፥ አዲስ ኪዳን «እድን ዘንድ ምን ላድርግ?» የሚለውን ጥያቄ በትክክል ሊመልስ የሚችለው እግዚአብሔር ብቻ እንደሆነ ይገልጻል። መልሱም ግልጽ ነው- «በክርስቶስ እመንና ዳን» የሚል ነው (የሐዋ. 168)።
ሰይጣን ይህ ጥያቄ ምን ያህል አስፈላጊ እንደሆነ ስለሚያውቅ፥ ጥያቄውን አንሥተን የእግዚአብሔርን ትክክለኛ መልስ እንዳናገኝ ከፍተኛ ጥረት ያደርጋል። በብዙ ነገሮች እንድንዳከምና የተለያዩ ምቾቶችን እንድናሳድድ በማድረግ ጥድፊያ ያበዛብናል። በጥድፊያችን ምክንያት ይህን ጥያቄ አንሥተን የእግዚአብሔርን መልስ እንደማናገኝም ተስፋ ያደርጋል። ወይም ደግሞ ሰዎች በሃይማኖት ጥላ ሥር እንዲሆኑና ድነት (ደኅንነት)ን በተመለከተ ግን የተሳሳተ ምላሽ እንዲያገኙ ያደርጋል።
የውይይት ጥያቄ፡- ሀ) ሰዎች፥ «እድን ዘንድ ምን ማድረግ ይገባኛል?» የሚለውን ጥያቄ እንሥተው ትክክለኛ ምላሽ እንዳያገኙ ለማድረግ ሰይጣን የተለያዩ መንገዶችን ሲጠቀም የተመለከትህበትን ሁኔታ ግለጽ ። ለ) እግዚአብሔር የሰጠውን የድነት (ደኅንነት)ን መንገድ በግልጽ ማወቅ ለምን የሚያስፈልግ ይመስልሃል? ሐ) የወኅኒ ቤቱ ጠባቂ የጠየቀውን ጥያቄ እንዴት እንደምትመልስ በመግለጽ የእግዚአብሔርን የድነት (ደኅንነት) መንገድ በ100 ቃላት ጠቅለል አድርገህ ጻፍ።
ጳውሎስ የእግዚአብሔርን ብቸኛ የድነት (ደኅንነት) መንገድ ጥርት አድርጎ የገለጸው በሮሜ መልእክቱ ነው። ጳውሎስ የየትኛውም ዘር (አይሁዳዊ ወይም አሕዛብ) ወይም ሃይማኖት ተከታይ ቢሆን፥ እግዚአብሔር ሰዎችን የሚያድንበት ብቸኛው መንገድ በክርስቶስ ላይ በሆነ እምነት እንደሆነ በጥንቃቄ አብራርቷል።
ብዙ ክርስቲያኖች አሳቡን ለመረዳት ሲቸገሩም (ጴጥሮስም እንኳ የጳውሎስን አንዳንድ ጽሑፎች ለመረዳት ተቸግሮ ነበር [2ኛ ጴጥ. 3፡15-16]፥ በታሪክ ሁሉ እግዚአብሔር በሺዎች የሚቆጠሩ ሰዎችን ለመለወጥ የሮሜን መልእክት ሲጠቀም ቆይቷል። ይህንንም ያደረገው በዚህ መጽሐፍ አማካኝነት ሰዎች ስለ እግዚአብሔር መንገድ ግልጽ ግንዛቤ እንዲያገኙ በማድረግ ነው። ለምሳሌ ያህል፥ በ15ኛው ክፍለ ዘመን የመጀመሪያ ዓመታት ማርቲን ሉተር የተባለው መነኩሴ የተነሣው፥ ካህናት ለመዳን ብለው ልዩ ልዩ የተሳሳቱ ነገሮችን አጽንተው ያዝዙ በነበረበት ወቅት ነው። ይህ ሰው የሮሜን መልእክት በጥንቃቄ በሚያጠናበት ጊዜ እግዚአብሔር በክርስቶስ በማመን የሚገኘውን ብቸኛ መዳን እንዲመለከት ዓይኖቹን ከፈተለት። ከሰዎች ተቃውሞ በተቃራኒ፥ ማርቲን ሉተር እምነቱን በክርስቶስ ላይ በመጣል፥ «የፕሮቴስታንት ክርስትና» የተባለ እንቅስቃሴ ጀመረ። ይህም ሰዎችን ወደ እግዚአብሔር የድነት (ደኅንነት) መንገድ የሚመልስ እንቅስቃሴ ነበር። ይህ ሰው በኢትዮጵያ የሚገኙ ወንጌላውያን አብያተ ክርስቲያናት ሁሉ አባት ነው።
ለረጅም ጊዜ ጥቅም ላይ ከዋለ በኋላ የጨረር ምልክት ማድረጊያ ማሽን አፈፃፀም በዝግታ ይቀንሳል ፡፡ የዚህ ምክንያት ምንድነው? በሌዘር ምልክት ማድረጊያ ማሽን ምልክት ማድረጊያ ጥራት ላይ ተጽዕኖ የሚያሳድሩ ዋና ዋና ነገሮች ምንድናቸው?
የሌዘር ምልክት ማድረጊያ ማሽን የትኩረት አቅጣጫ ምልክት ማድረጊያ ጥራት ላይ ተጽዕኖ ለማሳደር ነው ፡፡ ሌዘር ከፍተኛውን ኃይል እና ውጤት ለማግኘት በትኩረት ቦታ ላይ ብቻ ፣ የትኩረት አቀማመጥ ትክክለኛ መሆኑን ለማወቅ ፣ በሂደቱ ጥራት ላይ ከፍተኛ ተጽዕኖ ያሳድራል ፣ በሂደቱ ላይ ትክክለኛውን ሚና በጨረር ላይ ተጽዕኖ ያሳርፋል ፣ የሂደቱን ውጤት ለማሳካት ፡፡ በሌዘር ሥራ ወቅት የማወዛወዝ ሌንስን ቁመት ማስተካከል ሌዘር በጣም ጠንካራውን ደረጃ ላይ እንዲደርስ ያስችለዋል ፡፡ (በጣም ጠንካራው ሁኔታ የሚያሳየው ዓይነ ስውር ሰማያዊ ነጭ ብርሃንን በሚያመነጭ ሌዘር በታላቅ ድምፅ-መሰል ድምፅ ታጅቦ ነው) ፡፡
2. የሌዘር ጨረር ትኩረት አፈፃፀም የጨረር ጨረር ትኩረት አፈፃፀም በቀጥታ የማርክ መስሪያውን ጥራት ይነካል ፣ የሌዘር ጨረር ትኩረት በጣም ትንሽ ነው ፣ ስለሆነም ጉልበቱ በጣም የተከማቸ ነው ፡፡ ያለ ጥሩ የትኩረት አፈፃፀም ፣ ተስማሚ የሌዘር ቦታ ማግኘት አይችሉም ፣ የሌዘርን ከፍተኛ የኃይል ጥግግት መጠቀም አይችሉም ፣ እና የሌዘር ምልክት ማድረጊያ ማሽን ማግኘት አይችሉም ፡፡ በጥሩ የትኩረት ሁኔታ ውስጥ ፣ የጨረሩ ወገብ ሁልጊዜ በቦታው መስታወቱ እና ዒላማው መካከል ይገኛል ፡፡
የሌዘር ጨረር እንቅስቃሴ ፍጥነት እንዲሁ አስፈላጊ ነገር ነው ፡፡ የጨረር እና የቁሳዊ መስተጋብር ሂደት ፣ የጨረር ጨረር ፍጥነት የጨረር እና የቁሳዊ መስተጋብር ውጤት ላይ ተጽዕኖ ያሳድራል ፡፡
የጨረር ምልክት ማድረጊያ ማሽን የማቀዝቀዣ ዘዴ ችላ ሊባል አይገባም ፡፡ የማቀዝቀዝ ስርዓት መላው የጨረር ማሽን የተረጋጋ እና ዘላቂ የማርክ መስጫ ቅድመ ሁኔታ ሊሆን ይችላል ፣ ሙቀቱ ​​በሌዘር ማምለጥ ላይ ብቻ ሳይሆን በወረዳ ስርዓት ላይም ተጽዕኖ ያሳድራል ፣ የፋይበር ሌዘር ምልክት ማድረጊያ ማሽን በአየር ማቀዝቀዣ መሳሪያ በኩል ፣ የሰውነት ውስጣዊ የሙቀት መጠንን እንዲቀንሱ እና የማሽነሪ ውድቀትን ለመቀነስ ፣ የመሣሪያዎችን መረጋጋት ማሻሻል እና አነስተኛ የሙቀት መጠን ማባከን አነስተኛ መጠን አለው ፡፡
በእርግጥ ፣ ተመሳሳዩ የጨረር ምልክት ማድረጊያ ማሽን ፣ የተለያዩ ንጥረ ነገሮችን በመለየቱ ምክንያት ጥሩ መስመሮቻቸውም እንዲሁ የተለያዩ ናቸው ፣ ጥቅም ላይ የዋለው የሌዘር ኃይል የተለየ ከሆነ ፣ የማርክ መስመሮቹ ጥሩ ውጤት እንዲሁ የተለየ ይሆናል ፡፡
የኢህአዴግ ሥራ አስፈፃሚ ኮሚቴ የአልጄርስ ስምምነትን ለመቀበል መወሰኑን ተከትሎ ጉዳዩ አነጋጋሪ ሆኗል። በተለይ በአንዳንድ የትግራይ አከባቢዎች የአልጄርስ ስምምነት በመቃወም ሰላማዊ ሰልፍ ተደርጓል።
ለዚህ ደግሞ በምክንያትነት ከሚጠቀሱት ውስጥ፤ በተለይ ባድመ ላይ በብዙ ሺህ የሚቆጠሩ የኢትዮጵያ ወታደሮች መስዕዋት ሆነዋል፣ በአከባቢው የሚኖሩ የማህብረሰቦችን ለሁለት ይከፍላል፣ እንዲሁም የኢህአዴግ ሥራ አስፈፃሚ ኮሚቴ በሀገሪቱ መሬትና ሉዓላዊነት ላይ በተናጠል የመወሰን ስልጣን የለውም እና ስምምነቱን ለመቀበል ሕዝበ ውሳኔ መደረግ አለበት የሚሉት በዋናነት ይጠቀሳሉ። ከዚህ አንፃር “የኢህአዴግ መንግስት የአልጄርስ ስምምነትን ተቀብሎ ተግባራዊ ሊያደርግ አይገባም” የሚል መከራከሪያ ያቀርባሉ።
ሆኖም ግን፣ “የጉድ ሀገር ጉድ እያደር ይወጣል” እንደሚባለው፣ ከአልጄርስ ስምምነት ጋር በተያያዘ ሌላ አዲስ ጉድ ወጥቷል። ይኸውም የኢፌዲሪ የሕዝብ ተወካዮች ምክር ቤት የአልጄርስ ስምምነትን ተቀብሎ አፅድቆታል። ህዳር 29/1993 ዓ.ም በፌዴራል ነጋሪት ጋዜጣ 7ኛ ዓመት ቁጥር 7 ታትሞ በወጣው አዋጅ ቁጥር 225/1993 መሰረት በኢትዮጵያ ፌደራላዊ ዴሞክራሲያዊ ሪፐብሊክና በኤርትራ መንግስት መካከል የተደረገው የሰላም ስምምነት በኢፌዲሪ የህዝብ ተወካዮች ምክር ቤት ጸድቋል።
በኢትዮጵያ ፌደራላዊ ዴሞክራሲያዊ ሪፐብሊክና በኤርትራ መንግስት መካከል በአልጄሪያ ዋና ከተማ አልጄርስ የተደረገውን የሰላም ስምምነት ለማፅደቅ የወጣው አዋጅ ቁጥር 225/1993 የኢፌዲሪ ሕገ መንግስት አንቀፅ 55 ንዕስ አንቀፅ 1 እና 12ን መሰረት ባደረገ መልኩ እንደሆነ በአዋጁ ተጠቅሷል። አንቀፅ 55 (1) የኢፌዲሪ የሕዝብ ተወካዮች ምክር ቤት በሕገ መንግስቱ መሰረት ለፌደራል መንግስት በተሰጠው የስልጣን ክልል ውስጥ ሕጎችን ያወጣል በማለት ይደነግጋል። አንቀፅ 55(12) ደግሞ የኢፌዲሪ የሕዝብ ተወካዮች ምክር ቤት “የህግ አስፈፃሚው አካል የሚዋዋላቸውን ዓለም-አቀፍ ስምምነቶች ያፀድቃል” ይላል።
ዙማ ከፈረንሳይ የጦር መሳሪያ አምራች ኩባኒያ ጉቦ ተቀብለዋል ተብለው ተከሰዋል። ቴልስ እኤአ በ1999 በሳቸው ዘመነ መንግሥት ከደቡብ አፍርካ ጋር የሁለት ቢሊዮን ዶላር መሳሪያ ግዢ ውል ተፈራርሟል። ዙማ በጥቅሉ አሥራ ስድስት የማጭበርበር የመንግሥት ገንዘብ ሥርቆት እና አስገድዶ ወንጀል ማስፈጸምን ጨምሮ ክሶች ተመስርቶባቸዋል።
“ዙማ ታመወል የውጭ ሃገር ህክምና ፍለጋ ላይ ናቸው” ያሉት ጠበቆቻቸው የዙማ ጠበቆች በጦር ኃይሎች ሃኪም የተፈረመ ያሉትን ደብዳቤ አቅርበዋል። ይሁን እንጂ ዳኛው የእስር ማዘዣው ለግንቦት ወር እስከተሰጣቸው ቀጣይ ቀጠሮ እንዲፀና አዘዋል።
ዩናይትድ ስቴትስና ታሊባን፣ ሩሰያ ነገ አርብ ሞስኩ ውስጥ በምታስተናግደው የጋራ ጉባዔ ላይ እንደሚሳተፉ ተገለጸ። ጉባዔው ለአፍጋኒስታን ዘላቂ ሰላም የሚበጀውን ለመምከር እንደሆነም ታውቋል።
የሩስያ ውጪ ጉዳይ ሚኒስቴር ቃል አቀባይ ማሪያ ዛኻሮቭ ዛሬ በጉባዔው ዋዜማ በሰጡት ቃል፣ ዩናይትድ ስቴትስን ጨምሮ የተለያዩ 11 ሀገሮች ልዑካን፣ በሞስኮው የምክክር መድረክ ላይ እንደሚገኙ ገልፀዋል።
ቃል አቀባይዋ እንደገለጹት፣ ጉባዔው ለጋራ ውይይትና ምክክር ምቹ ሁናቴን በመፍጠር ላይ የሚያተኩር ይሆንና፣ ለአፍጋኒስታን ችግሮችም በተቻለ ፍጥነት ስምምነት ላይ የተደረሰበት መፍትሔ የሚያቀርብ ይሆናል።
ንጋዜጠኛታት ዝተዋህበ መግለጺ “ ካብ ቤት ምኽሪ ሃገራዊ ድሕነት ዝተዋህበ መግለጺ” ዝብል ክኸውን ከሎ፡ ነቲ መግለጺ ዝሃበ ሚንስተር ምክልኻል ኣቶ ሲራጅ ፈርጌሳ፡ ነቲ ኣዋጅ ንምፍጻም ሓዲሽ “ወተሃደራዊ እዚ” ከምዝቐውም ተዛሪቡ።
ብመሰረት`ቲ ኣዋጅ እዋን ሓደጋ “ ዝኾነ ሁከትን ረብሻን ዝገብር፡ ኣብ መንጎ ህዝብታት ምጥርጥራትን ምቅሕሓርን ዝፈጥር፡ ብዕልን ብሕቡእን ትኹተዃ ዝገብሩ፡ ጽሑፋት ምድላውን ኣሕቲምካ ምዝርጋሕን፡ ሰልፊ ምውጻእ፡ ብምልክት ምግላጽ ወይ ድማ መልእኽቲ ብዝኾነ ካልእ መንገዲ ንህዝቢ ወግዓዊ ምግባር ክልኩል`ዩ” ይብል።
እቲ ዝቐውም ወተሃደራዊ እዚ ኣድላይ ኢሉ ምስ ዝኣምን “ ዝኾነ መራኸቢ ሜላታት ክዓጹን ከምዝቋረጽ ክገብርን ይኽእል`ዩ፡ ኣብ ኣደባባይ ሰልፊ ምውዳብን፡ ብጉጅለ ኮይንካ ምንቅስቓስን ይኽልክል“ ኢሉ`ሎ።
ብተወሳኺ ኣዋጅ ሰዓት ሕላፍ ተፈጻሚ ዝኾነሉ ኩነታት ከምዝውሰን ብግላጽ “ እቲ ናይ 6 ወርሒ ኣዋጅ ምንዋሕ እንተድልዩ`ውን ኩነታት ተገምጊሙ ንተወሳኺ 4 ኣዋርሕ ክናዋሕ ከምዝኽእል ሚንስተር ምክልኻል ኢትዮጵያ ኣብ`ቲ እዋን ኣፍሊጡ`ሎ።
ብኻልእ ወገን ሕጂ መግለጺ ዘውጽአ ኣብ ኣዲስ ኣበባ ዝርከብ ኢምባሲ ኣመሪካ “ ምስ መንግስቲ ኢትዮጵያ ብዘውጽኦ ኣዋጅ እዋን ሓደጋ ፍጹም ኣይንሰማማዕን” ብምባል እቲ ኣዋጅ መሰረታዊ መሰላት ዝግድብ`ዩ ኢሉዎ`ሎ።
ጤና ይስጥልኝ፤ ምነው ደጅ አስጠናኸኝ? ኣማሮች የውጭ ስልክ ለማንሳትም ከብልፅግና ፓርቲ ፈቃድ ትጠይቃላችሁ እንዴ? እኔ እንኳን የሰማሁት ወደ ስልጣን ለመምጣት ብቻ ነበር
አለመስማማት ብቻ ሳይሆን፤ ኣንደኛ፦ ግጥሙንም አታውቀውም! እንዲሁ ብቻ ቀኝ እጅህን ግራ ደረትህ ላይ ለጥፈህ ‘መስማት በተሳናቸው‘ mood ታልፈዋለህ እንጂ፥ ኣንድ ቀንም በትክክል ስትዘምረው አይቼህ አላውቅም። ሁለተኛ፦ የክልል ባንዲራ በብሔራዊ መዝሙር መስቀል ይደብራል
ምን ይላችኋል? ከሸከካችሁም “… ይበለኝ የእጄን ነው ያገኘሁት ” የሚለው ዘፈን ግጥም በደንብ ይጋጠማችኋል። ጠቅላይ ሚንስትሩ ተሹመው ገና ወዳጅ ዘመድ እንኳ በቅጡ ሳይሰማ፥ “የድጋፍ ሰልፍ ” ብላችሁ ከኣውራ ጎዳና እስከ እህል በረዳ እንደ በረሃ አንበጣ የወረራችሁበትን ያን ክፉ ቀን ያስታውሳችኋል
ኤዲያ! ኦዲፒም በለው አዴፓ ሁለቱም የሙጃ እርሻ ናቸው። በየመድረኩ ጃኖና ቡልኮ እየተሸለሙ፣ ዱላና ጦር ጨብጠው ሲቆሙ ወንዶች መስለውህ ነው? አቶ ሽመልስ አብዲሳም ሆኑ አቶ አዲሱ አረጋ፦ ትላንት … ለሰላምታ የተዘረጋ የአቦይ ስብሐትን መዳፍ ሲጨብጡ‘ኮ በፍርሃት ትኩሳት የጣታቸው ጥፍር እንደ ሰም የሚቀልጥ ፈሪዎች ነበሩ። መቀሌ ለተመታው የህወሃት የአሽንዳ ከበሮ፥ አዲስ አበባ ላይ የአካላቸው መሸፈኛ ጨርቅ ብቻ ሳይሆን፥ የስጋቸው ከረጢት የሆነው ወፍራም ቆዳቸው ጭምር ወልቆ እስኪወድቅ ከቆመው የአክሱም ሃውልት በላይ ሲዘሉ እንዳልኖሩ፥ ዛሬ መድረክ አግኝተው ሲፎክሩ … ቼ ጉቬራን ያስንቃሉ
እውነቴን‘ኮ ነው! ከዓለም ቀድመን እንዳልተጠበብን፥ አሁን ዓለም ሁሉ ሲጠበብ እኛ መጥበባችን እንዴት አያናድድም? ወደድንም ጠላን፥ በዚህና በሚመጣው ዘመን እኩልነት እንደ ትላንቱ ሶሻሊዝምና ካፒታሊዝም ኣንድ እራሱን የቻለ ሥርዓተ–ማህበር ሆኗል። ማንም ይህን እወነት ጥሶ በስልጣን ወንበር ላይ ተቀምጦ ሀገር መግዛት አይደለም አምሽቶ ማንጋት አይችልም። በተለይም ደግሞ እንደ ኢትዮዽያ ላለ ባለ ብዙ ነገድ፥ ወጥ የሆነ ብሔራዊ ስሜት ሁሉን አብሮ መቋጠሪያ ገመድ ነው። አንዱ ብሔር፦ በዛም አነስ፣ ወፈረም ቀጠነ፣ ወዛም ገርጣ በጋር ተደጋግፎ እንደተቀመጠ ዶቃ ነው፤ ለዛች ሀገር ውበት የሆነ – ፈርጥ! ኢትዮዽያዊነት ደግሞ የማይታይ፥ ነገር ግን በእያንዳንዱ የዶቃ ቀዳዳ ውስጥ በማለፍ ሁሉን በኣንድ ላይ የሚያስር – ድብቅ ክር። ከጫፍም ይሁን ከመሀል፣ ከሰሜንም ይሁን ከደቡብ፥ ይህንን ክር በጥሼ – ብቻዬን ማጌጫ ፈርጥ ሆኜ እቀመጣለሁ የሚል ዶቃም ሆነ ጨሌ ካለ ግን፥ ሁሉም … ኣንድ በአንድ እየተንጠባጠበ፣ ከወለል እየነጠረ መፈነጣጠሩ የተራ ጉዳይ ነው የሚሆነው። እየሰማኸኝ ነው?
የምን ሹም–ሽር? የሹም ሸር አትለኝም። ዘንድሮ ሸረኛ እንጂ ሹመኛ የታለ? ሹመኞች ቢሆኑ ነው ጠቅላይ ሚንስትሩ እንደ stock market graph በየሰከንዱ እያወጡ የሚያውርዷቸው?
ኣንድ አጉዋጉል ጂኒ ያገኘው የgenetics ሳይንስ ተመራማሪ፦ ከgenetic modification ውጪ hereditary የሆነ አካላዊ ለውጥ ማምጣት ይቻላል ብሎ ቀንና ለሊት ላቦራቶሪው ውስጥ ውሎ ማደር ጀመረ፤ የሴትና የወንድ አይጦችን ጭራ ቆርጦ እያዳቀለ – ጭራ የሌለው አይጥ ለመፍጠር ። ቢቆርጥ … ቢቆርጥ … ጭራቸውን የተጐመዱት አይጦች ሁሉ የሚውልዱት ባለ ጭራ አይጥ እየሆነ ቢያስቸግረው፥ ምርምሩን ትቶ፣ ቤተ–ሙከራውንም ዘግቶ፣ መኝታ ቤቱ ገብቶ ሚስቱን አቅፎ ተኛ። ከዛም … በዘጠነኛው ወር፦ ሚስቱ ወንድ ልጅ እስከነቃጭሉ ስታስታቅፈው፥ እራሱንም ሆነ በአካባቢው ያለውን እውነታ መመለከት ተስኖት፥ በቤተ–ሙከራው ውስጥ ያሳለፈውን ከንቱ ዓመታት መቆጨት ጀመረ። እሱም ሆነ አለም ከተፈጠረ ጀምሮ ሲገረዝና ሲገርዝ የነበረው አባት በሙሉ የሚወልደው ህፃን ተመልሶ ያው መሆኑ ገባው።
ታዲያ ሌላ ምን እንድልህ ፈለክ? ሴት ልጅ ፍለጋ እንደገና ተመልሶ ተኛ ልበልህ? ሰሙን ከእኔ ሰማህ … ወርቁን ከፈለክ ደግሞ ወርቅ የተሸለሙትን ጠቅላይ ሚንስትር ጠይቃቸው። በምሳሌ ሳይሆን በተግባር ያሳዩሀል
At least … የኣዲስ አበባ ምክትል ከንቲባ ስልጣን ሊለቁ እንደሆነ ጭምጭምታው ሲሰማ፤ አፉን ዘግቶ፣ አንገቱን ቀብሮ የከረመው ኢዜማ ቀን አስልቶ መግለጫ ሲያወጣ ምን እንዳልክ እንኳ ንገረኝ
ጅብ ከሔደ ሌላ ጅብ ጮኸ! እውነትም መተኛት አምሮሃል … መልስህን አሳጠርከው። በል ደህና እደር፤ ታዲያ አደራ … “covid ያለው ኮልፌ ብቻ ነው ” በሚለው የኣራዳ ቀልድ እንዳትሸውድ፥ ጠንቀቅ በል! አስፈላጊ ከሆነም አስተማማኙን የface-mask እኔ እልካለሁ
እሱንስ እውነት ብለሀል! ምን ላድርግ፦ አቶ ንጉሱ ጥላሁን አፋቸውን ያሸፈኑበትን ሳይሆን ጉንጫቸውን የደገፉበትን፥ የባለቤቴን ጡት መያዣ የሚያክል ጨርቅ ተመልክቼ … ተቸግራችሁ እንደሆን ብዬ ነው
አፉማ እኔም ባልላቸው እሳቸው ናቸው። “ከስልጣን ወርደውልሃል” ላልከው ግን … ምናለ ጠቅላይ ሚንስትሩ ለኣንድ ሰዓት ስልጣናቸውን ቢያበድሩኝ … ኧረ እንደው ለ 30 ደቂቃ እንኳ
እሱን ሌላ ጊዜ አጫውትሀለሁ፤ ወይ ደግሞ የ 0zne layer መሳሳትን ለመቀነስ፥ አየር–በካይ ኢንዱስትሪዎችን መዝጋት ብቻ ሳይሆን ረብ–አልባ አካሎችንም ማስወገድ በሚለው ኣዲስ proposal ስሸለም … ያኔ ይገባሀል
የፌደራል ከፍተኛ ፍርድ ቤት ልደታ ምድብ 4ኛ ወንጀል ችሎት ዛሬም (ህዳር 28/2010) የአማራ ክልል ጠቅላይ ፍርድ ቤት የፌደራል ከፍተኛ ፍርድ ቤት ስልጣኑን አጥቷል የሚል ብይን ሰጥቷል። ፍርድ ቤቱ ብይን የሰጠው በእነ አስቻለው ደሴ መዝገብ የተከሰሱ 4 ግለሰቦች ወንጀል ፈፅማችኋል የተባልነው በአማራ ክልል በመሆኑ ጉዳያችንን ሊያየው የሚገባው የአማራ ክልል ጠቅላይ ፍርድ ቤት ነው ብለው ላቅቡት የክስ መቃወሚያ ነው።
ብይኑን በአብላጫ ድምፅ የሰጠው ፍርድ ቤቱ በአዲስ አበባና ድሬዳዋ እንዲሁም ሶማሊ፣ አፋር፣ ሀረሪ፣ ደቡብና ቤንሻንጉል ክልሎች የክልል ጠቅላይ ፍርድ ቤቶችየፌደራል ከፍተኛ ፍርድ ቤትን ስራ ደርበውና ወክለው እንዲሰሩ ስልጣን ስለተሰጣቸው የአማራ ክልልን ጨምሮ ሌሎች ክልል ጠቅላይ ፍርድ ቤቶች የከፍተኛ ፍርድ ቤት ስልጣንን አጥተዋል ተብሏል።
በፌደራል ከፍተኛ ፍርድ ቤት ልደታ ምድብ 4ኛ ወንጀል ችሎት ለቀረቡለት የክስ መቃወሚያዎች ከአዲስ አበባ፣ ድሬዳዋ፣ ሶማሊ፣ አፋር፣ ቤንሻንጉልና ሀረሪ(?) ክልሎች ውጭ ያሉ የክልል ጠቅላይ ፍርድ ቤቶች የከፍተኛ ፍርድ ቤት ስልጣንን አጥተዋል ብሎ በተደጋጋሚ ብይን ሰጥቷል።
~ብይኑ የተሰጠው በአብላጫ ድምፅ ሲሆን የመሃል ዳኛው ዮሃንስ ጌስያብ ለሌሎች ክልል ጠቅላይ ፍርድ ቤቶች የፌደራል ከፍተኛ ፍርድ ቤት ስልጣን በሕግ መሰጠቱ፣ የአማራ ክልል ጠቅላይ ፍርድ ቤት ይህን ስልጣን እንዲያጣ አያደርገውም በሚል የልዩነት ሀሳባቸውን አስመዝግበዋል። መሃል ዳኛው ለብይኑ መንስኤ በሆነው ምክንያት ልዩነት ቢያስመዘግቡም የፌደራል ከፍተኛ ፍርድ ቤት የ”ሽብር” ጉዳይን የማየት “ተፈጥሯዊ መብት” አለው በሚል በአማራ ክልል ጠቅላይ ፍርድ ቤት ጉዳዩ ሊታይ አይገባም በማለት በብይኑ ውጤት ከሌሎች ዳኞች ላይ ተስማምተዋል።
~ በእነ አስቻለው ደሴ ክስ መዝገብ አንደኛ ተከሳሽ እና ህዳር 14/2010 ሱሪውን አውልቆ በምርመራ ወቅት ብልቱ መኮላሸቱን ያሳየው አስቻለው ደሴ አሁንም ህይወቱ አደጋ ውስጥ መሆኑን ተናግሯል። አስቻለው ደሴ ምንም አይነት ጥፋት ሳያጠፋ ጨለማ ቤት ታስሮ እንደሚገኝና አሁን የታሰረበት ሁኔታ ለህይወቱ አስጊ መሆኑን ለፍርድ ቤቱ ተናግሯል። አባ ገ/ እየሱስ ኪዳነ ማርያም ጨለማ ቤት መታሰራቸውን ገልፆአል። ” አባ ገ/እየሱስ ዘ ዋልድባ ተደብድበው፣ ተሰባብረው እኔ ጋር ጨለማ ቤት ነው ያስረው ያሉት” ሲል አባ ገ/እየሱስ ስለታሰሩበት ሁኔታ ገልፆአል።
~ ከክፍለ ሀገር የመጡ ቤተሰቦቹ ፍርድ ቤቱ ግቢ ውስጥ በፖሊስ መያዛቸውን ገልፆ፣ ለምን እንደተያዙና የት እንደሚገኙ እንዲጣራ በጠየቀው መሰረት ቤተሰቦቹን የያዘችው ፖሊስ የአስቻለው ቤተሰቦች እጃቸውን አጣምረው ለተከሳሹ ሰላምታ ሲሰጡ በማየቷ እንደያዘቻቸውና መክራ እንደለቀቀቻቸው ገልፃለች። አስቻለው ደሴ “ካላየኋቸው አላምንም” በማለቱ ፍርድ ቤቱ “ዘመነኛውን የተቃውሞ ምልክት አሳይተው መለስኳቸው ብላለች። ከዚህ ግቢ ውስጥ እንዲህ አይነት ነገር አይደረግም” ብሏል
~በእነ አስቻለው መዝገብ 4ኛ ተከሳሽ ማዕከላዊ በደረሰበት ድብደባ ምክንያት አንድ ጉድን፣ ኩላሊት እና ልቡ ላይ ጉዳት እንደደረሰበት ገልፆአል። በዚህም ምክንያት በአንድ ጉኑ ብቻ ለመተኛት መገደዱን፣ በቂ ህክምናም እያገኘ እንዳልሆነ ገልፆ “በቅርቡ ህይወቴ ያልፋል ብየ እሰጋለሁ” ሲል ለፍርድ ቤቱ አስረድቷል። ማዕከላዊ የደበደቡት ቸርነት እና ተስፋዬ የተባሉ መርማሪዎችም እንዲጠየቁ አቤቱታ አቅርቧል።
~በእነ አብዱ አደም ክስ መዝገብ የተከሰሱ 7 ግለሰቦች አንድ የአቃቤ ህግ ምስክር ለመስማት በሚል 6 ጊዜ እንደተቀጠረባቸው በመግለፅ ምስክርነቱ እንዲታለፍ ጠይቀዋል። አድራሻው ሻሸመኔ ነው የተባለውን ምስክር ለመስማት በተደጋጋሚ እንደተቀጠረባቸው የገለፁት ተከሳሾቹ ምስክርነቱ ታልፎ እንዲበየንላቸው ጠይቀዋል።
” ከታሰርን አንድ አመት ከአራት ወር ሆኖናል። እኔ ተማሪ ነኝ። ከትምህርት ቤት ነው የተያዝኩት። አባቴ የ70 አመት አዛውንት ናቸው። በሌላ መዝገብ ተከሰው ቂሊንጦ ታስረው ነበር። የተለያየ ዞን ታስረን ነበር። ለቤተሰብ ጥየቃ ስለማይመች በደብዳቤ ጠይቄ ከእኔ ጋር ታስረው ነበር። ነገር ግን ካቦ(የእስረኞች ኃላፊ) ይቀየር ብለው ስለጠየቁ ትናንት ማታ ወዳልታወቀ ቦታ ተወስደዋል። የት እንደሄዱ አላውቅም። ያሉበትን ሁኔታ ማወቅ እፈልጋለሁ።”
~እነ አበራ ለሚ ክስ መዝገብ ስር የተከሰሱ የመከላከያ ምስክር አሰምተዋል። ለ3ኛ ተከሳሽ ሆራ ከበደ የመከላከያ ምስክርነቱን የሰጠው ቡልቲ ተሰማ በእነ አበራ ለሚ መዝገብ ያሉ ተከሳሾች ላይ የመሰከረው ግለሰብ ስም እየቀየረ በተለያዩ መዝገቦች ክስ የቀረበባቸው እስረኞች ላይ እንደሚመሰክር አስረድቷል። ምስክሩ ሀምሌ 13/2009 ዓም በእነ አበራ ለሚ ክስ መዝገብ ሀብታሙ ፈይሳ፣ እንዲሁም ነሃሴ 6/2009 ደግሞ ጋድጌዳ ግርማ ብሎ በራሱ በአቶ ቡልቲ ላይ እንደመሰከረ ተገልፆአል።
~እነ መልካሙ ክንፉ ክሳቸው እንዲሻሻል በጠየቁት መሰረት ሁለት ጊዜ ተሻሻለ ተብሎ ሳይሻሻል መቅረቱን ገልፀዋል። በዛሬው እለት ለ3ኛ ጊዜ የተሻሻለ ነው የተባለ ክስ ተነቦላቸዋል። ፍርድ ቤቱ የአንደኛ ተከሳሽ መልካሙ ክንፉ ክስ መሻሻሉን ገልፆአል። ሆኖም ክሱ ከተነበበ በኋላ ተከሳሾች ይሻሻል የተባለው የ1ኛ እና 4ኛ ተከሳሾች መሆኑን አስታውሰው የተነበበላቸው የመጀመርያው ክስ እንጅ የተሻሻለ ነገር እንደሌለው ገልፀዋል። ባለፈው ቀጠሮ ፍርድ ቤት አቃቤ ህግ ክሱን አሻሽሎ በቶሎ ካላመጣ ተከሳሾቹን በነፃ አሰናብታለሁ እንዳለ አስታውሰው ቃሉን እንዲጠብቅ ገልፀዋል።
~ፍርድ ቤቱ የሟች አየለ በየነ ክስ እንዲቋረጥ በመወሰን ለአቃቤ ህጉ ትዕዛዝ ባስተላለፈበት ወቅት አቃቤ ህጉ አቶ መኩሪያ አለሙ “ተከሳሽ መሞቱን ሳላረጋግጥ ክሱን ማቋረጥ አልችልም” ብለዋል። ፍርድ ቤቱ ትዕዛዝ መስጠቱን በማስታወስ፣ የአስከሬን ምርመራ ማስረጃም መዝገቡ ጋር መያያዙን ገልፆአል። አቃቤ ሕጉ ይህን መረጃ ካገኘ ክሱን እንደሚያቋርጥ ገልፆአል። ፍ/ ቤቱ መዝገቡን አይቶ ክሱ ተሻሽሏል አልተሻሻለም የሚለውን አይቶ ለመበየን ለታህሳስ 10/2010 ዓም ቀጠሮ ይዟል።
~ በማስተር ፕላኑ ምክንያት የተነሳውን የህዝብ ተቃውሞ አስተባብሯል፣ የኦነግ አባላትን አደራጅቶ አመፅ መርቷል የሚል የ”ሽብር” ክስ የተመሰረተበት ጃራ ሃዋዝ 5 አመት ተፈርዶበታል።
በድርድሩ የተነሳ በኢዴፓ አመራሮችም መካከል ውዝግብ ተፈጥሯል መኢአድ ከኢህአዴግ ጋር የሚያደርገውን ድርድር ማቋረጥ አለበት የሚል አቋም የያዙት የፓርቲው ዋና ፀሐፊና...
መንግስቲ እስራኤል ፍሉያት ሓይልታት ብምውፋር፣ ነቶም ኣብ ሲናይ ተቓውሞ ዘካይዱ ዘለዉ ኣስታት ሓደ ሽሕ ኤርትራውያን ዝርከብዎም ስደተኛታት ብሓይሊ ኣብ መካይን እናጸዓነ ናብቲ ተዳጕኖምሉ ዝነበሩ ሖሎት ክመልሶም ጻዕርታት የካይድ ኣሎ።
ከመሠረታዊ የቤት ዕቃዎች አንዱ የሆነው ወንበር ለመቀመጫነት የምንመርጠው የቤት እቃችን ነው፡፡የወንበር ዋና ዋና ገጽታዎች ሁለት ክፍሎች ናቸው፤ጀርባ እና መቀመጫ፤ ሁለቱም በ 900 ወይም በትንሹ ከፍ ባለ አንግል እርስ በርሳቸው የተያያዙ ሲሆኑ ብዙውን ጊዜ አግድም መቀመጫው አራት ማዕዘኖች በተራ አራት እግሮች ወይም ከሶስት እግሮች ጋር ተያይዞ ወይም ባለ አራት ክንድ መዞሪያዎች በሚዞሩበት ዘንግ ላይ ተጣብቆ መቀመጫው ላይ የተቀመጠ ሰው ክብደትን ለመደገፍ ጠንካራ ሆኖ ይሰራል ፡፡ የወንበር እግሮች በተለምዶ ለተቀመጠው ሰው ጭኖች እና ጉልበቶች 90 ° ወይም ከዚያ በታች የሆነ አንግል ለመፍጠር በቂ ናቸው ፡፡በቤት ውስጥ ባሉ በርካታ ክፍሎች ውስጥ (ለምሳሌ በመኝታ ክፍሎች ፣ በመመገቢያ ክፍሎች እና በመኝታ ክፍሎች ውስጥ) ፣ በትምህርት ቤቶች እና በቢሮዎች(ከጠረጴዛዎች ጋር) እንዲሁም በተለያዩ ሌሎች የስራ ቦታዎች ወንበሮች ከእንጨት ፣ ከብረት ወይም ከሰው ሰራሽ ቁሳቁሶች ተሰርተው እና መቀመጫቸው ብቻውን ወይም መላው ወንበሩ በተለያዩ ቀለሞች እና ጨርቆች ተሸፍኖ ይቀመጣል።
ከ 20 ኛው ክፍለ ዘመን ጀምሮ የወንበር ቴክኖሎጂ በጣም እያደገ እንደ ብረት ማጠፊያ ወንበሮች ፣ የብረት እግር ወንበሮች ፣ ተንሸራታች ወንበሮች ፣ የተለያየ ቅርፅ ያላቸው የፕላስቲክ ወንበሮች እና ኢርጎኖሚክስ ወንበሮች የመሳሰሉ የወንበሮች አይነቶችን አካቶ እና ጠቃሚነቱን ጨምሮ ብቅ ያለ ሲሆን በይበልጥም ከ ራዲዮ እና ቴሌቪዥን መስፋፋት ጋር ተያይዞ የወንበር ተወዳጅነት እና ተፈላጊነት ጨምሯል።
የ 1960ዎቹ ዘመናዊ እንቅስቃሴ ደግሞ ይበልጥ አዳዲስ ወንበሮች እንዲፈለሰፉ ያደረገ ሲሆን ለምሳሌ ያህል“ የቢራቢሮ ወንበር ” (የሃርድዮ ወንበር ተብሎ ይጠራ የነበረ) እና የእንቁላል ቅርፅ ያለው የፖድ ወንበሮች ተጠቃሽ ሲሆኑ እ.ኤ.አ. በ 1966 ደግሞ የፕላስቲክ ወንበሮች በስፋት ተመርተዋል፤ቆየት ብሎም የፓምፕ እና ከቆዳ ወይም ፖሊመሮች የተሠሩ ወንበሮች የተከተሉ ሲሆን ወንበሩ ውስጥ የተካተተ ሜካኒካል ቴክኖሎጂ ለእንቅስቃሴ ምቹ የሆኑ ወንበሮችን በይበልጥም ለቢሮ አገልግሎት እንዲውል አስችሏል ፡፡
ጥንታዊ እቃዎችን ለመጠቀም ስናስብ ሁሌም ከዘመኑ ጋር ይሄዳሉ ወይ ብለን እንጠይቃለን ፡፡ ለዘመናዊ የቤት ዕቃዎች ዲዛይን መነሻ የሆኑ እና ከመጀመሪያው ፅንሰ ሀሳባቸው ጀምሮ እስከ አሁን ድረስ በተወዳጅነት እና ጊዜ በማይሽረው ዲዛይን ዘመን ሳይሽራቸው ተወዳጅ ሆነው የዘለቁ የመካከለኛው ምዕተ-ዓመት ስራዎች አሉ ፡፡ እነዚህ በነ ጆርጅ ኔልሰን ፣ ኤድዋርድ ወርምሌይ ፣ ኢሮ ሳሪንየን ፣ ሃሪ በርቶያ ፣ ቻርለስ ኤሜስ እና ጄንስ ሪሶም በ 1961 እ.ኤ.አ. በ “Playboy” መጽሔት ላይ ተለይተው የቀረቡት ጥንታዊ ዲዛይን ወንበሮች አንድ ተራ ክፍልን ወደ አስደናቂ ነገር ለመለወጥ ግሩም የሆነ ቅንብር ነበራቸው ፤ሆኖም ከእነዚህ ውስጥ የትኛው ለተወሰነ ቦታ ጥሩ እንደሚሆን መወሰን ትንሽ ግራ ሚያጋባ ሊሆን ይችላል ፡፡ በዚህ ላይ እርስዎን ለማገዝ እነዚህን ወንበሮች በተለያዩ ዘመናዊ መንገድ ለመጠቀም ሀሳቦችን የሚሰጥ መመሪያ አዘጋጅተናል ፤በተጨማሪም የእያንዳንዱ ወንበር ታሪክ አጭር ማጠቃለያዎች ተካተዋል።
የእንቁላል ወንበር ጥቅም፦ ይህ ወንበር እንደ ሰገነት ወይም ቤተ-መጽሐፍት ባሉ ከፍ ያሉ እና ትልቅ ጣርያ ባላቸው ዘመናዊ ቦታዎች ላይ በጥሩ ሁኔታ ያገለግላል፡፡የእንቁላል ወንበር ዋጋ በእውቅ ዲዛይነር ከተሰራ እስከ 5500 ዶላር ያህል የሚያወጣ ሲሆን ትክክለኛ ጥራት ያላቸው ቅጂዎች ወደ 850 ዶላር ያህል ያስወጣሉ ።
ታሪክ: ስዋን ወንበር ከእንቁላል ወንበር ጋር በትንሹ ተመሳሳይ ሲሆን በተመሳሳይ ጊዜ ለዚሁ ሆቴል ኮሚሽን በ 1958 የተሰራ ነው። ስዋን ወንበር እንከን-አልባ በሆነ ጠመዝማዛ ቅርፁ በጊዜው በጣም ተጽዕኖ ያሳደረ ሲሆን ይህ የአሰራር ዘይቤ እስከ ዛሬ ድረስም ተወዳጅ ሆኗል ፡፡
የስዋን ወንበር ጥቅም፦ደማቅ ቀለም ያለው የስዋን ወንበር ሰፋ ያሉ ክንዶች እና ዝቅ ያለ ጀርባ ያለው ሲሆን ልክ እንደ ላውንጅ ወንበር ሆኖ ይቀመጣል ፡፡ የስዋን ወንበር በዲዛይነር አንቱ በተባሉ ባለሙያዎች ከተሰራ 3100 ዶላር የሚያስወጣ ሲሆን የትክክለኛ የጥራት ቅጂዎች ዋጋ ወደ 280 ዶላር ያህል ነው።
የአልማዝ ወንበር ጥቅም፦ የአልማዝ ወንበር ክብደት የሌለው እና ጠንካራ ሲሆን ከጥንታዊ ቤቶች እና ከለምለም የአትክልት ግቢ ጀምሮ እስከ ትንሹ የንባብ ጎጆ በማንኛውንም ቦታ ቢቀመጥ የተለየ ዉበት ያለው ወንበር ነው ፡፡ የአልማዝ ወንበር 970 ዶላር ያህል የሚያስወጣ ሲሆን ትክክለኛ ጥራት ያላቸው ቅጂዎች ዋጋ ወደ 160 ዶላር ይደርሳል።
ታሪክ: – በቻርልስ እና በራይ ኢሜስ የተነደፈው ላውንጅ ወንበር የዚህ የመካከለኛው ምዕተ-ዓመት ዘመናዊ ወንበሮች ዉበት ግሩም ማሳያ ነው ፡፡ በ 1956 በተጣራ ጣውላ እና በቆዳ ተገንብቶ የነበረ ሲሆን አሁን ግን በመረጡት ቀለም ፣ የቆዳ ደረጃ እና የመሠረት ስታይል ሊያሰሩት ይችላሉ።
የላውንጅ ወንበር ጥቅም ፦ይህ ወንበር በተለምዶ ከኦቶማኖች ጋር የተቆራኘ ሲሆን እጅግ በጣም የሚያምር የሳሎን ምንጣፍ ላይ ሲታይ ድንቅ ነው ፡፡ ላውንጅ ወንበር 3900 ዶላር የሚገመት ሲሆን ትክክለኛ ጥራት ያላቸው ቅጂዎች ዋጋም ወደ 650 ዶላር ይደርሳል።
ታሪክ: – የኢፍል ቤዝ ሼል ወንበር የኢፍል ታወርን የሚያንፀባርቁ መሰረታዊ እግሮች እና መቀመጫው የኤሊ ሼል በሚመስል መልኩ የተሰራ ነው። እ.ኤ.አ. በ 1948 በቻርልስ እና በሬ ኢሜስ የተቀየሰ ቀላል የጎን ወንበር ከጅምሩ ጀምሮ ተወዳጅ እየሆነ የመጣ እና ዛሬ በቀላሉ እንደ የጎን ወንበር የምንጠቀምበት ቀላል የጎን ወንበር ነው ፡፡
አይፍል ሼል ወንበር ጥቅም፦ይህ ክላሲክ ወንበር በመመገቢያ ክፍል ውስጥ ሊቀመጥ የሚችል እና ለክፍሉም ልዩ ውበት ሊያጎናፅፈው የሚያስችል አቅም አለው፡፡የአይፍል ሼል ወንበር ዋጋ ወደ 250 ዶላር የሚደርስ ሲሆን ትክክለኛ ጥራት ያላቸው ቅጂዎች ዋጋም ወደ 45 ዶላር ያህል ነው ፡፡
ታሪክ: – በ 1948 እ.ኤ.አ በኤኤምስ የተነደፈው ላ ቻይስ ወንበር ለዝቅተኛ ወጭ የቤት ዕቃዎች ዲዛይን ወደ ዘመናዊ የሥነ ጥበብ ዓለም አቀፍ ውድድር ውስጥ ገባ ፡፡ የሰውን ቅርፅ ለማቀፍ ታስቦ የተሰራው ይህ ወንበር ከፋይበር ግላስ ተመሳስሎ መቀረጹ የእድገቱ ምስጢር ነው ፡፡
የላ ቻይስ ወንበር ጥቅም: -ይህ ተወዳጅ እና አስገራሚ የ ወንበር አይነት በየትኛዉም የ ቤታችን ክፍል ቢቀመጥ ዉበት በመፍጠር ረገድ አይጠረጠርም። ላ ቻይስ ወንበር ወደ 9,500 ዶላር የሚገመት ሲሆን ትክክለኛ ጥራት ያላቸው ቅጂዎች ዋጋም ወደ 800 ዶላር ይደርሳል ።
ታሪክ፡- የ ፋይበር ግላስ ሮከር እጅግ በጣም ምቹ በሆነ ቅርፅ እና ውበት ባለው አሠራር ውብ ሆኖ የተሰራ ሲሆን ወንበሮቹ እ.ኤ.አ. በ 1948 ለመጀመርያ ግዜ ጥቅም ላይ ውለዋል፡፡ አሁንም ቢሆን ከዘመናዊ የሕፃናት ክፍል እስከ አንጋፋው ሳሎን ድረስ በሚያምር ሁኔታ የሚያገለግሉ ጊዜ የማይሽራቸው ወንበሮች ናቸው ፡፡ የሼል ሮከር ወንበር ዋጋ 500 ዶላር ሲሆን ትክክለኛ ጥራት ያላቸው ቅጂዎች ወደ 54 ዶላር ያህል ዋጋ ተቆርጦላቸዋል ።
ታሪክ፡-ይህ ዘመናዊ የኳስ ወንበር ወይም የግሎብ ወንበር ተብሎ የሚጠራው የወንበር አይነት እ.ኤ.አ. በ 1963 የተነደፈ ሲሆን ያሁኖቹን ዲዛይኖች የሚያስንቅ ወንበር ነው። አዲስ የፋይበርግላስ መቀመጫን የጀመረው ኢዮአርናርዮ በዘመኑ እጅግ ያልተለመደ ወንበር በማስተዋወቅ ከሱ በኋላ ለመጡትም ምሳሌ የሆነ ነው ፡፡ በመጀመሪያ ወንበሩ ወደ ኢንዱስትሪያዊ ዲዛይን ያተኮረ ሲሆን ዛሬ ላይ ግን እነዚህ ወንበሮች በዓለም ዙሪያ ተወዳጅነታቸው ጨምሮ በብዙ የዓለም ክፍል ጥቅም ላይ ውለው ይገኛሉ፡፡
የኳስ ወንበር አጠቃቀም፡-ወንበሩ በጨዋታ ዘና ያለ መንፈስ ለመፍጠር በማንኛውም ክፍት የመኖሪያ ቦታ ወይም ላውንጅ ውስጥ ይጠቅማል ፡፡ የኳስ ወንበር ዋጋ 6,500 ዶላር ሲገመት ትክክለኛ ጥራት ያላቸው ቅጂዎች ዋጋ ወደ 650 ዶላር ይጠጋል።
ታሪክ፡-የ ኳስ ወንበር ከተፈበረከ ከ አምስት አመት በኋላ አርንዮ የ በብል ወንበርን ሰራ ፡፡ ይህ ወንበር ክብደት የሌለው ሲሆን ብርሃንም ከሁሉም አቅጣጫዎች እንዲገባ ለማድረግ ግልፅ ፋይበር ግላስን ተጠቅሟል ፡፡
የበብል ወንበር አጠቃቀም፡-ይህ ወንበር የስነ-ጥበብ ውጠቶች እና የመሳሰሉ ነገሮች በሚገኙበት ቦታ ሲቀመጥ ካለው ብርሃን ጋር በመዋሀድ የተለየ ዉበት እና ዘመናዊ ገፅታ የማምጣት አቅም አለው ። የበብል ወንበር 4200 ዶላር ያወጣል ተብሎ ሲገመት ትክክለኛ ጥራት ያላቸው ቅጂዎች ዋጋም ወደ 650 ዶላር ያህል ይደርሳል።
ታሪክ፡-እጅግ በጣም ምቹ እና ቀላል በሆነ የግንባታ ስራው የታወቀ ሲሆን ይህ የመመገቢያ ወንበር በኤሮ ሳሪነን በ 1957 የተቀየሰ እና ለ የፋይበር ግላስ ሼል ወንበሮችም መንገድ የጠረገ ነው ፡፡
የሳሪንየን የመመገቢያ ወንበር አጠቃቀም፡-እነዚህ ወንበሮች በተለመደው የጠረጴዛ አቀማመጥ በመመገቢያ ክፍል ውስጥ ከዘመናዊ የቤት እቃዎች ጋር ሲቀመጡ የበለጠ ዉበት ይኖራቸዋል ፡፡ የሳሪነን የመመገቢያ ወንበሮች 1800 ዶላር ያህል የሚያስከፍሉ ሲሆን ትክክለኛ ጥራት ያላቸው ቅጂዎችም ዋጋ ወደ 400 ዶላር ይደርሳል።
ታሪክ-ይህ ያማረ የቱሊፕ ወንበር እ.ኤ.አ. በ 1956 ዓ.ም በነበረው ተፈላጊነት ዝናን አትርፏል፡፡ይህ የወንበር አይነት የዘመናዊነት ንፁህ መገልጫ ሲሆን በወቅቱም እንደ ዛሬው ሁሉ ተወዳጅ ነበር ።
የቱሊፕ ወንበር አጠቃቀም፦ የቱሊፕ ወንበር በመመገቢያ ክፍል ውስጥ በመመገቢያ ጠረጴዛ ዙሪያ ሰዎች ተሰብስበው እንዲጫወቱ የሚጋብዝ እና ለጨወታ ምቾትን የሚሰጥ የወንበር አይነት ነው፡፡የቱሊፕ ወንበር 1290 ዶላር ያህል የሚያወጣ ሲሆን ትክክለኛ ጥራት ያላቸው ቅጂዎችም ወደ 110 ዶላር ያህል ይገመታሉ።
ታሪክ፡-ዎምብ ወንበር ምናልባት በታሪክ ውስጥ በጣም ምቹ ከሆኑት የሳሪነን ወንበሮች አንዱ ነው ፡፡ በ 1948 በፍሎረንስ ኖል ጥያቄ የቀረበ ሲሆን ወንበሩ ለእርሷ ብቻ የተመረተ ነበር!
የዎምብ ወንበር አጠቃቀም፦ተዝናንቶ ለመቀመጥ ፣ የዎምብ ወንበሮች በዘመናዊ ሳሎን ቤት ጥግ ላይ አንድ ሰው ብቻውን ተዝናንቶ ሊቀመጥ ቢፈልግ ተመራጭ የ ወንበር አይነት ሲሆኑ ወንበሮቹ 3000 ዶላር ሲገመቱ ትክክለኛ ጥራት ያላቸው ቅጂዎች ደግሞ ወደ 200 ዶላር ያህል ያወጣሉ።
ታሪክ: በ 1941 በጄንስ ሪሶም የተነደፈው የሪሶም ላውንጅ ወንበር በወቅቱ እጅግ በጣም ያልተለመደ የወንበር አይነት ነበር። የጥጥ ድር ከእንጨት ጣውላ ጋር በማጣመር የተሰራው ይህ ዲዛይን ከዘመናዊ ኑሮ ጋርም ተስማሚ ነው፡፡
ሪዞም ላውንጅ ወንበር ጥቅም : ይህ ላውንጅ ወንበር ሁለገብ በመሆኑ ከማንኛውም ግላዊ ኑሮ ጋር አብሮ ሊጓዝ ይችላል፡፡በሳሎን እና በቤተመፃህፍት ክፍል ውስጥ ሊቀመጥ የሚችለው ይህ ወንበር ወደ 1600 ዶላር የሚያወጣ ሲሆን ትክክለኛ ጥራት ያላቸው ቅጂዎችም ወደ 800 ዶላር ይጠጋሉ።
ታሪክ-‹ማረፊያ ማሽን› በመባልም የሚታወቀው የ LC4 ላውንጅ ወንበር በድካም የዛለ ሰውነትን ለማሳረፍ አይነተኛ ምርጫ ሲሆን በኒው ዮርክ ከተማ ውስጥ ባለው ዘመናዊ የሥነ ጥበብ ሙዚየም ውስጥ እንደቅርስነት የተቀመጠው ይህ ወንበር እጅግ በጣም ክፍተት ላለው ዘመናዊ ቦታ ተስማሚ ሲሆን በቢሮ ወስጥም ጥቅም ላይ ቢውል የበለጠ ዉበትን የሚያጎናፅፍ ይሆናል፡፡የዚህ ወንበር ዋጋ ከታዋቂ ባላሙያዎች ስም ጋር ገቢያ ላይ ከወጣ እስ 2970 ዶላር ያህል የሚያስከፍል ሲሆን ትክክለኛ ጥራት ያላቸው ቅጂዎች ዋጋም ወደ 600 ዶላር ሊያሻቅብ ይችላል።
የአብን ከፍተኛ አመራሮች የሆኑት አቶ ጋሻዉ መርሻ ፣ መልካሙ ሹምየና ክርስቲያን ታደለ ከአማራ ቴሌቪዠን ጋር ያደረጉት ዉይይት (ክፍል 2) | Amhara Fano Movement Support Site - የአማራ ፋኖ ደጋፊዎች ድህረ ገጽ
Home / News / የአብን ከፍተኛ አመራሮች የሆኑት አቶ ጋሻዉ መርሻ ፣ መልካሙ ሹምየና ክርስቲያን ታደለ ከአማራ ቴሌቪዠን ጋር ያደረጉት ዉይይት (ክፍል 2)
Dessalegn Chane December 18, 2018	News Comments Off on የአብን ከፍተኛ አመራሮች የሆኑት አቶ ጋሻዉ መርሻ ፣ መልካሙ ሹምየና ክርስቲያን ታደለ ከአማራ ቴሌቪዠን ጋር ያደረጉት ዉይይት (ክፍል 2) 136 Views
እኛ የእኛ ተክል 64.000 ካሬ ሜትር ስፋት ይሸፍናል, የ SPC ፋብሪካ ላይ 50 ሚሊዮን ዶላር ኢንቨስት አድርገዋል, እና 30 አተሩን መስመሮች, 6 መቁረጥ እና slotting ማሽኖች, 4 የአልትራቫዮሌት ሽፋን መስመሮች ጋር አካተዋል. የምርት መጠን day.Our ኩባንያ በ 45,000 ካሬ ሜትር ልምድ እና የሰለጠኑ የሽያጭ ቡድን ጋር, ከ 10 ዓመታት PVC ንጣፍና መስክ ውስጥ ቆይቷል ነው. እኛ አዘዋዋሪዎች, አከፋፋዮች እና የኦሪጂናል የንግድ አጋሮች እየፈለግን ነው. እንኳን ደህና መጡ ማንኛውም ጥያቄዎች እኛን ለማነጋገር!
አዲስ የተገኘው ቀመር የቤተ ሙከራ ስጋ ተፈጥሯዊ ጣዕምና መልክ እንዲኖረው እያስቻለ መሆኑ ተነገረ፡፡ ተመራማሪዎቹ ተፈጥሯዊውን የእንስሳት ስጋ መተካት የሚችልና ጣዕሙ ከሌሎች አማራጮች ለተፈጥሯዊው የእንስሳት ስጋ የቀረበ እንደሆነ ስለ ግኝታቸው አስረድተዋል፡፡
በምርምሩ ሂደት በቤተ ሙከራ የበለጸጉ የጡንቻ ህዋሳትና የስብ ህዋሳት በአንድ ላይ ሆነው የተለያዩ ደረጃዎችን አልፈዋል፡፡ ይህ ስልትም በተለያዩ በሽታዎች ምክንያት የአካል ንቅለ ተከላ ለሚያስፈልጋቸው ሰዎች ህዋሳትን ለማበልጸግ ጥቅም ላይ ከዋለው መንገድ የተቀመረ ነው፡፡
አሁን ላይ በተለያየ መጠን ሰው ሰራሽ ስጋውን እያመረቱ እንደሆነ የተናገሩት ተመራማሪዎቹ ሰዎች ከጤናቸውና ከፍላጎታቸው ጋር የተስማማ የስብ መጠን ያለውን ስጋ መሸመት የሚችሉበት እድል እንደሚፈጥርላቸው ተናግረዋል፡፡
ወደ ዚህ ስራ እንዴት እንደገቡ ሲናገሩ ተመራማሪዎቹ ምንም እንኳን በአለማችን ላይ ያለው የስጋ ፍላጎት እየጨመረ ቢሄድም አቅርቦቱ የመቀነስ ችግር ውስጥ በመግባቱ ነው ብለዋል፡፡ ከእንስሳት እርባታ ጋር የተያያዘውን የስጋ አቅርቦት ብቻ ተማምኖ መቀመጥ አይገባም ስለዚህ እንደዚህ ያሉ አማራጫቾች መኖር አለባቸው ሲሉ አክለዋል፡፡
በኦሮሚያ አገር ቤት በ” ጥልቅ ተሃድሶ” ፣ ከውጪ ደግሞ “በቃን” በሚሉ ዜጎች የሽግግር ጊዜ ዝግጅት ድግስ ላይ ያለች ትመስላለች። ዓመት ግድም የቆየውንና በቀላሉ ሊገለጽ የማይችል ፖለቲካዊ ቀውስ ውስጥ የነበረችው ኦሮሚያ ዛሬ አዲስ መሪና አዳዲስ ካቢኔዎች ተሰይሞላታል። በተመሳሳይ ሎንዶን ላይ ደግሞ ስለ መጪው እድልዋ እየተመከረላት ነው።
የፖለቲካ ክፍተትና የርስ በርስ አለመስማማት ሲያይልበት ሁሌም ተሃድሶ የሚያካሂደው ኢህአዴ ግ፣ ከዓመት በላይ ለቆየው የከፋ ቀውስ መድሃኒት አድርጎ የወሰደው ሹም ሽርን ነው። ለዚህም ይመስላል ኦሮሚያ አዲስ መሪዎችና አዳዲስ ካቢኔ እንድትሰይም ሆናለች።
የክልሉ መሪ የሆኑት አቶ ለማ መገርሳ የኦህዴድ ነባር ሰው እንደመሆናቸውና በተለያዩ መዋቅሮች እንደማገልገላቸው ሃላፊነቱ እንደማይበዛባቸው የሚያውቋቸው ይናገራሉ። ሆኖም ግን ሹመቱን ያገኙት ታማኝ በመሆናቸው ነው ሲሉ መልሰው ያሙዋቸዋል። አቶ ኡምር ሁሴን ምክትል ርእሰ መስተዳድር አቶ ደመላሽ ገብረሚካኤል የክልሉ የአስተዳደር እና ፀጥታ ቢሮ ሃላፊ ጨምሮ 18 የካቢኔ አባላት የተሰየመላት ኦሮሚያ በቀጥይ ከጠባሳዋ አሽራና እንዴት ተረጋግታ ተቀጥላለች የሚለው በሂደት የሚታይ ይሆናል።
አቶ ለማ የመልካም አስተዳደርን ለማስፈንና በክልሉ ያለውን ስራ አጥነት ለመቅረፍ እንደሚተጉ መግለጻቸውን ፋና አመልከቷል። እሳቸው ይህን ይበሉ እንጂ የድርጅቱን የበታች መዋቀር አሰባስቦ ወደ ቀድሞው ቦታ መመለስ እጅግ አስቸጋሪ እንደሚሆን፣ የፈሰሰው ደም፣ በኢሬቻ ክብረ በአል ወቀት የሆነው አንድ ላይ ተዳምሮ የፈጠረውን የጎሸ ስሜት መፈወስ፣ ከሁሉም በላይ የተነሳውን የለውጥ ፍላጎት ማክሰም ቀላል እንደማይሆን ከወዲሁ አውሮፓና አሜሪካ የሚቀመጡ የክልሉ ተወላጆች እየተናገሩ ነው።
ኦህዴድን አብዝተው የሚቃውሙትና በከሃጂነት የሚፈረጁት ክፍሎች ” ኦሮሚያ ለውጥ ስለመፈጠሩ ሳይጠራጠሩ የናገራሉ” መናገር ብቻ ሳይሆን የራሳቸውን መተዳደሪያና አገር መመስረቻ ሰንድም እያዘጋጁ መሆናቸውን ያወሳሉ።
ኦህዴድ እንዳበቃለትና ወደ መቃብር እየወረደ እንደሆነ እምነት ተይዞ ባለበት በዚህ ወቅት ትሃድሶውን ከአናቱ የጀመረው ኦህዴድ በክልሉ የተፈጠረውን ችግር ፈቶ ” ልማታዊነቱን” እንደሚያሳይ በሙላት በአገር ቤት መገናኛዎች እየተነገረ ነው። በኦህዴድ ብቻ ሳይሆን ድፍን ኢህአዴግ ” ጥልቅ ተሃድሶ”አካሂዶ የወየበውን ገጹን እንደሚያበራ እየመሰከረ ነው።
ሆነው እንዲሾሙ የቀረቡ ሲሆን፥ ተሿሚዎቹ የዳበረ የሥራ ልምድና የትምህርት ዝግጅት ያላቸው መሆኑን ርዕሰ መስተዳድሩ አቶ ለማ መገርሳ ለጨፌው አቅርበዋል። የጨፌው አባላት ሹመቱን በሙሉ ድምጽ አጽድቀውታል።
ሙታክ/ የስደተኞች ካምፕ ማለት ነው በኖሽክ/ ውበት የለቀቀባቸው፣ ውልውል ብለው የሚያብረቀርቁ ማገዶ የማይፈጁ ያሉበትን ያህል፣ እንደ አቦል ቡና ቀደም ቀደም...
ባለ ሁለት ቀለም ሰማያዊ ባለ ሁለት ቀለም አረንጓዴ ባለ ሁለት ቀለም ቢጫ ባለ ሁለት ቀለም ቀይ ባለ ሁለት ቀለም ሐምራዊ እና ሐምራዊ ባለ ሁለት ቀለም ሐምራዊ እና ሰማያዊ ቀስተ ደመና ሱፐር ቀስተ ደመና ሁሉም 10 የኢሜል ቀለሞች
ባለ ሁለት ቀለም ሰማያዊ / 24 "አይዝጌ ብረት የከርቤ ሰንሰለት - $ 99.00 ዶላር ባለ ሁለት ቀለም ሰማያዊ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም ሰማያዊ / 20 “ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ባለ ሁለት ቀለም አረንጓዴ / 24 "አይዝጌ አረብ ብረት ማጠፊያ ሰንሰለት - $ 99.00 ዶላር ባለ ሁለት ቀለም አረንጓዴ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም አረንጓዴ / 20 “ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ባለ ሁለት ቀለም ቢጫ / 24 "አይዝጌ ብረት የከርቤ ሰንሰለት - $ 99.00 ዶላር ባለ ሁለት ቀለም ቢጫ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም ቢጫ / 20 “ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ባለ ሁለት ቶን ቀይ / 24 "አይዝጌ ብረት የከርቤ ሰንሰለት - $ 99.00 ዶላር ባለ ሁለት ቀለም ቀይ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም ቀይ / 20 "ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ባለ ሁለት ቀለም ሐምራዊ እና ሐምራዊ / 24 "አይዝጌ ብረት የከርቤ ሰንሰለት - $ 99.00 ዶላር ባለ ሁለት ቀለም ሐምራዊ እና ሐምራዊ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም ሐምራዊ እና ሐምራዊ / 20 “ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ባለ ሁለት ቀለም ሐምራዊ እና ሰማያዊ / 24 "አይዝጌ ብረት የከርቤ ሰንሰለት - $ 99.00 ዶላር ባለ ሁለት ቀለም ሐምራዊ እና ሰማያዊ / 24 "ጥቁር የቆዳ ገመድ ($ 5) - $ 99.00 ዶላር ባለ ሁለት ቀለም ሐምራዊ እና ሰማያዊ / 20 “ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ቀስተ ደመና / 24 "አይዝጌ ብረት የከርቤ ሰንሰለት - $ 99.00 ዶላር ቀስተ ደመና / 24 "ጥቁር የቆዳ ገመድ ($ 5) - $ 99.00 ዶላር ቀስተ ደመና / 20 "ስተርሊንግ ሲልቨር ሣጥን ሰንሰለት (25 ዶላር) - $ 99.00 ዶላር ሱፐር ቀስተ ደመና ሁሉም 10 የኢሜል ቀለሞች / 24 "የማይዝግ ብረት የከርቤ ሰንሰለት - $ 99.00 ዶላር
ዝርዝሮች: የናልቲስ ተንጠልጣይ ጠንካራ ስሪንግ ብር ነው እና እርስዎ በመረጡት ቀለሞች ምርጫዎ ይጠናቀቃል። የአበባው መጠን 32.2 ሚ.ሜ ርዝማኔን ጨምሮ የዋስትናውን መጠን ፣ 30.5 ሚ.ሜ ስፋት እና 1.8 ሚ.ሜ ውፍረት ባለው ቦታ ላይ ይለካል ፡፡ የሻንጣው ክብደት በግምት 4.1 ግራም ይመዝናል እንዲሁም የሻንጣው ጀርባ በሸካራችን ምልክት ፣ በቅጂ መብት እና በብረት ይዘት - ስተርሊንግ ተለጥፎ ይታተማል ፡፡
እቃው ፍጹም ቆንጆ ነው። በአንገቱ ላይ በርካታ አዎንታዊ አስተያየቶችን ተቀብያለሁ እናም ብዙ ሰዎች ከየት እንዳገኘሁት ጠይቀዋል ፡፡ በጥሩ ጥራት ባላቸው ቁሳቁሶች የተሠራ ነው ፡፡ መላኪያ እና መላኪያ እንዲሁ ወቅታዊ ነበሩ ፡፡
አሁንም በድጋሜ በምስማር ሰቅሎታል ፡፡ በጣም የሚያምር መልክ ያለው እና በጣም የሚያምር ነው። ኢሜል አስደናቂ ነው ፣ እና የቀለም ምርጫ (ለእኔ ሰማያዊ እና ብር) በጣም አስደናቂ ነው። የዎርከርከር አድናቂ ባይሆኑም እንኳ ይህ የሚያምር የሚያምር ጌጣጌጥ ነው ፡፡
በከፍተኛ የሙስና ወንጀል የተጠረጠሩ የመንግሥት ኃላፊዎችን፣ ነጋዴዎችንና ባለሀብቶች በቁጥጥር ሥር ማዋል የጀመረው ፌዴራል ፖሊስ፣ ከሁለት የስኳር ፋብሪካዎችና ከአንድ የመንገድ ግንባታ ፕሮጀክቶች ሦስት ተጠርጣሪዎችን አስሮ ፍርድ ቤት አቀረበ፡፡
የፌዴራል ፖሊስ መርማሪ ቡድን በቁጥጥር ሥር አውሎ ሐሙስ ሐምሌ 27 ቀን 2009 ዓ.ም. ፍርድ ቤት ካቀረባቸው ግለሰቦች መካከል አንዱ፣ በ184,008,000 ብር የተጠርጣሩት ብርጋዴር ጄኔራል ኤፍሬም ባንጌ ናቸው፡፡ ብርጋዴር ጄኔራሉ የተጠቀሰውን ገንዘብ ለግላቸው በመዋላቸው ኦሞ ኩራዝ አምስት ስኳር ፋብሪካ ፕሮጀክት በሁለት ዓመት እንዲዘገይ ማድረጋቸውንም አስረድቷል፡፡
ሌላው በቁጥጥር ሥር የዋሉት የቀድሞ የተንዳሆ ስኳር ፋብሪካ ዋና ሥራ አስኪያጅ አቶ ዮሴፍ በጋሻው ናቸው፡፡ በመንግሥት የተጣለባቸውን አደራ ወደ ጎን በመተው ኦአይኤ ለተባለ ኮንትራክተር በትውስት አርማታና ሲሚንቶ መስጠታቸውን፣ ከሰጡ በኋላም ከተከፋይ ከ31 ሚሊዮን ብር በላይ ባለመቀነሱ፣ ጉዳት ማድረሳቸውን መርማሪ ቡድኑ ለፌዴራል ከፍተኛ ፍርድ ቤት ልደታ ምድብ ሁለተኛ ወንጀል ችሎት አስረድቷል፡፡
አቶ ዮሴፍ ሥራ አስኪያጅ በነበሩበት ወቅት ሌላም ጉዳት አድርሰዋል ያለው መርማሪ ቡድኑ፣ የአገዳ ምንጠራ ሥራ በአንድ ሔክታር 25,000 ብር ለባቱ ኮንስትራክሽን ኩባንያ ተሰጥቶ እያለ ሥራውን ከባቱ በመንጠቅና በአንድ ካሬ ሜትር 72,150 ብር ለየማነ ግርማይ ጠቅላላ ኮንስትራክሽን ኩባንያ በመስጠት፣ በሕዝብና መንግሥት ላይ ከ42 ሚሊዮን ብር በላይ ጉዳት ማድረሳቸውን መርማሪ ቡድኑ ገልጿል፡፡ ሥራ አስኪያጁ በተመሳሳይ የአገዳ ምንጣሮ ላይ፣ ሥራው ሳይከናወን አሥር ሚሊዮን ብርና 20 ሚሊዮን ብር ለተለያዩ ግለሰቦች በመክፈልም ጉዳት ማድረሳቸውን፣ መርማሪ ቡድኑ ለፍርድ ቤቱ አስረድቷል፡፡
ተጠርጣሪው ሳትኮን ኮንስትራክሽን ለተባለ ኩባንያ ከመካኒሳ እስከ ዓለም ገና ለሚሠራ መንገድ፣ 400 በርሜል ወይም 23,456,481 ብር ግምት ያለው አስፋልት በውሰት መስጠታቸውን መርማሪ ቡድኑ ገልጿል፡፡ አቶ ካሳዬ በውሰት የሰጡትን አስፋልት በሦስት ወራት ውስጥ ማስመለስ ሲገባቸው ባለማስመለሳቸው፣ በመንግሥት ላይ የ26,771,681 ብር ጉዳት ማድረሳቸውን ቡድኑ ለፍርድ ቤቱ አስረድቷል፡፡
አቶ ካሳዬ በጠበቃቸው አማካይነት በሰጡት ምላሽ፣ ለሳትኮን በትውስት የተሰጠው አስፋልት በባለሥልጣን ተፈቅዶ መሆኑን አስረድተዋል፡፡ ድርጅቱም በወቅቱ ባለመመለሱ በፍትሐ ብሔር ክስ ተመሥርቶበት በሒደት ላይ መሆኑን በማስረዳት ሊጠየቁ እንደማይገባቸው ገልጸዋል፡፡ መጠየቅ አለባቸው ቢባል እንኳን በዋስ ሆነው በውጭ ጉዳያቸውን እንዲከታተሉ ፍርድ ቤቱ እንዲፈቅድላቸው ጠይቀዋል፡፡ ሁሉም ተጠርጣሪዎች የዋስትና መብታቸው እንዲጠበቅ የጠየቁ ቢሆንም፣ መርማሪ ቡድኑ ተቃውሟል፡፡
ፍርድ ቤቱ ግራ ቀኙን ካዳመጠ በኋላ በሰጠው ብይን የዋስትና መብት ጥያቄውን በማለፍ፣ ብርጋዴር ጄኔራል ኤፍሬምና አቶ ዮሴፍ የተጠረጠሩበት ጉዳይ ቀደም ብሎ ከቀረቡ ተጠርጣሪዎች ጋር ተመሳሳይ መሆኑን በመጥቀስ፣ ለነሐሴ 3 ቀን 2009 ዓ.ም. እንዲቀርቡ ትዕዛዝ ሰጥቷል፡፡ አቶ ካሳዬ ላይ የተጠየቀውን 14 ቀናት በመፍቀድ፣ ለነሐሴ 8 ቀን 2009 ዓ.ም. እንዲቀርቡ ቀጠሮ ሰጥቷል፡፡ ያለመከሰስ መብት ያላቸውን የገንዘብና ኢኮኖሚ ትብብር ሚኒስትር ዴኤታን አቶ አለማየሁ ጉጆን ሐምሌ 28 ቀን 2009 ዓ.ም. የሕዝብ ተወካዮች ምክር ቤት ያለመከሰስ መብታቸውን በማንሳቱ በቁጥጥር ሥር አውሏቸዋል፡፡
ይህ በዚህ እንዳለ የስኳር ኮርፖሬሽን ምክትል ዋና ዳይሬክተር አቶ ኪሮስ ደስታ በሙስና ወንጀል ተጠርጥረው ዓርብ ሐምሌ 28 ቀን 2009 ዓ.ም. በቁጥጥር ሥር ውለዋል፡፡ አቶ ኪሮስ በኮርፖሬሽኑ የቤቶችና የመስኖ ዘርፍ ልማት ዋና ዳይሬክተር እንደነበሩ ለማወቅ ተችሏል፡፡ እንደሪፖርተር ዘገባ ከሆነ፤ በአጠቃላይ በሙስና ወንጀል ተጠርጥረው በቁጥጥር ሥር የዋሉ ግለሰቦች ቁጥር እስከ ዓርብ ሐምሌ 28 ቀን 2009 ዓ.ም. ምሽት ድረስ 51 ደርሷል፡፡
ይህንን ገፅ በገንዘብ ወይም ዲጂታል ሰነዶቹ እንዲሰራጩ በበጎ ፈቃደኝነት የአማርኛ ቋንቋ መረጃን በስፋት ለማግኘት ድጋፍ አድርግ፡፡ ተጨማሪ ለመረዳት [email protected]
ወደ አማርኛ ቋንቋ መገናኛ እንኳን ደህና መጡ፡፡ የማኅበረሰብ ጤና መመሪያዎችንና ሌሎች ቁሳቁሶችን በአማርኛ ቋንቋ ማዕከላዊ ቦታ ለመፍጠር ሄስፔሪያን ከበጎ ፍቃደኞች ጋር እየሰራ ነው፡፡ ያንተን በራሪ ወረቀትም ሆነ ፖስተር እንዲሁም ሌሎች የእኛ የሆኑ የጤና ቁሳቁስ ቅጅዎችን ማጋራት ትችላለህ፡፡ በዚህ ተነሳሽነት መሳተፍ ወይም በደንብ ለማወቅ ከፈለክ በ ልታገኘን ትችላለህ፡፡
ይህ በዓይነቱ ለየት ያለ መጽሃፍ በልምምዶች የተመላ ሲሆን መስማት የተሳናቸውን ህጻናት በምልክትም ሆነ በልሳን ከወላጆችና ከተንከባካቢዎች ጋር የተግባቦትን ልምድ እንዲኖሩ ያግዛል፡፡
በዓለም ላይ ላሉ ለጤና አጠባበቅ ሰራተኞች፣ መምህራንና በመጀመሪያ ደረጃ ጤና አጠባበቅ ላይ ለተሰማሩና የጤና መርሃግብሮች ማስፋፊያ በስፋት ጥቅማ ላይ የዋለ መመሪያ፡፡
ይህንን መለዋወጫ በጊዜ ብዛት መረጃዎችን በማጋራትና እርስ በርስ በመማማር ለማሳደግ ተስፋ እያደረግን - እባክህን የራስህን የጤና ቁሳቁስ እዚህ ገጽ ላይ ለመጫን በዚህ ኢሜይል አድርግ- [email protected]
የጠቆረው የዴናርዮስ ትዕዛዝ ‹ዲናሪ› በመባል ከሚታወቁት ወደ ሰላሳ ጥንታዊ የብር ሳንቲሞች የታሰሩ የወደቁ መላእክት ድርጅት ነው ፡፡ ይህ ሳንቲም ከአንዱሪየል ጋር የተሳሰረ ነው፣ የወደቁት የሉሲፈር መላእክት አለቃ ፡፡ ሳንቲሞቹን የሚነካ ማን በውስጥ በወደቀው የተበከለ ነው ፡፡ ሰላሳዎቹ ሳንቲሞች ለአስቆሮቱ ይሁዳ ኢየሱስን አሳልፎ በመስጠቱ የተሰጠው ብር ነው ተብሏል ፡፡ ተመስጦ በ ዶሬደንድ ፋይሎች በጂም ቡቸር.
ዝርዝሮች: Cufflink ሳንቲሞች ጠንካራ ስሪቶች ብር እና በ 19.2 ሚሜ ዲያሜትር እና በጣም ወፍራም በሆነው 2.2 ሚ.ሜ. ክብደታቸው 14.2 ግራም (እያንዳንዳቸው 7.1 ግራም) ናቸው ፡፡
“የድሬስደን ፋይሎች” ፣ እና በውስጡ ያሉ ገጸ-ባህሪዎች እና ቦታዎች የጅም ቡቸር ፣ ምናባዊ ኢምፓየር ኤል.ኤል. ፣ የ c / o ዶናልድ ማስ ሥነ ጽሑፍ ኤጄንሲ የቅጂ መብት ናቸው ፡፡ መብቱ በህግ የተጠበቀ ነው.
ጎባ ጥር 10/2011 በባሌ ዞን ጎባ ከተማ የሚገኘው የካቶሊክ አንደኛ ደረጃ ትምህርት ቤት መምህራን የሁለት ወር ደመወዝ ሳይከፈላቸው በመቅረቱ መቸገራቸውን ገለጹ፡፡
በዚህም የተነሳ ቤተሰባቸውን በአግባቡ ለማስተዳደር ከመቸገራቸውም ባሻገር የማስተማር ተነሳሽነታቸው ጫና ስለፈጠረባቸው የሚመለከታቸው አካላት መፍትሔ እንዲሰጧቸው ጠይቀዋል ።
“ከትምህርት ቤቱ ጋር በገባነው ውል መሰረት መደበኛ ስራችን ላይ እያለን ደመወዛችን መቋረጡ አግባብነት ስለሌለው ጉዳዩ የሚመለከተው አካል እልባት እንዲሰጠን እንጠይቃለን” ያሉት ደግሞ ሌላው የትምህርት ቤቱ መምህር አሳዬ ተስፋዬ ናቸው፡፡
የሌሎቹን መምህራን የቅሬታ ሀሳብ እንደሚጋሩ የገለጹት መምህር አብዱልቃድር ማህሙድም ደግሞ “ቤተሰባችንን የምናስተዳድርበት ሌላ የገቢ ምንጭ ስለሌን በየደረጃው የሚገኙ የሚመለከታቸው አካላት ለችግሩ ምላሽ እንዲሰጡን እንጠይቃለን” ብለዋል፡፡
ከተማሪ ወላጆች መካከል አቶ ሱፊ ሎሌ በሰጡት አስተያየት ትምህርት ቤቱ አቅም የሌላቸው ቤተሰቦችን ለመርዳት የተቋቋመ ቢሆንም ለሁለት ልጆቻቸው የሚጠየቁት እየከበዳቸው መጥቷል።
“በትምህርት ቤቱ የተጠየቅነውን ክፍያ ብንፈጽምም ትምህርት ቤቱ ለመምህራኑ የሚከፍለውን ደመወዝ በማቋረጡ ልጆቻችን ከትምህርት ገበታቸው እንዳይስተጓጎሉ ስጋት አድሮብናል” ብለዋል ።
“ቀደም ሲል የመክፈል አቅማቸው አነስተኛ ለሆኑ የአካባቢው ማህበረሰብ ልጆች በተመጣጣኝ ዋጋ የትምህርት አገልግሎት ይሰጥ የነበረው ትምህርት ቤት በየዓመቱ አቅማችንን ያላገናዘበ የዋጋ ጭማሪ ማድረጉ አግባብ አይደለም ” ያሉት ደግሞ ወይዘሮ አስቴር ከተማ ናቸው።
የባሌ ሮቤና አካባቢዋ የካቶሊክ ትምህርት ቤቶች ጸኃፊ አቶ ፈይሳ ገመዳ ስለሁኔታው ተጠይቀው ትምህርት ቤቱ ከዚህ ቀደም በግብረ ሰናይ ድርጅቶች ሲደረግለት የነበረው ድጋፍ በመቋረጡ ለመምህራንና ሰራቶኞች ደመወዝ ለመክፈል መቸገሩን ተናግረዋል ።
ከማህበረሰቡ ጋር ውይይትና መግባባት ላይ ሳይደረስ በወርሃዊ የትምህርት ክፍያ ላይ ጭማሪ መደረጉ አግባብ እንዳልሆነ ያመኑት ጸኃፊው “እንደዚያም ሆኖ ግን የተማሪ ወላጆች እየፈጸሙ የሚገኙት ክፍያ የመምህራን ደመወዝ የሚሸፍን አይደለም”ብለዋል ።
ከኦሮሚያ ትምህርት ቢሮ ጋር በተገባው ውል መሰረት የመጀመሪያው መንፈቀ ዓመት ደመወዝ እንደሚከፈልና ስለትምህርት ቤቱ የወደፊት ዕጣ ፈንታ ከተማሪ ወላጆችና ከሚመለከታቸው የመንግስት አካላት ጋር በመሆን ተጨማሪ ስራ እንደሚሰራም ተናግረዋል።
የዞኑ ትምህርት ጽህፈት ቤት ኃላፊ አቶ ጎሳ ግዛው በበኩላቸው የካቶሊካዊት ቤተክርስቲያን ለማህበረሰቡ ከምትሰጣቸው ማህበራዊ አገልግሎቶች ትምህርት አንዱ መሆኑን አስታውሰዋል
“ከመምህራን የደመወዝ ክፍያና የትምህርት ቤቱ ቀጣይ እጣ ፋንታ ጋር በተያያዘ እየተነሳ ያለውን ቅሬታ ለማጣራት ኮሚቴ ተቋቁሞ ወደ ሥራ ተገብቷል”ያሉት ኃላፊው ችግሩ አፋጣኝ ምላሽ እንዲያገኝ እንደሚሰራም ጠቁመዋል።
በባሌ ዞን በተያዘው በጀት ዓመት ከ400 ሺህ የሚበልጡ ተማሪዎች ከአንደኛ እስከ 12ኛ ክፍል ትምህርታቸውን እየተከታተሉ እንደሚገኙ ከዞኑ ትምህርት ጽህፈት ቤት የተገኘው መረጃ ያመለክታል፡፡
መንግሥት የሰዎችን በሕይወት የመኖር፣ የአካል ደህነነትና ነጻነት የመጠበቅ እና ከቦታ ቦታ የመንቀሳቀስ መብት ይጠብቅ! – ETHIOPIAN HUMAN RIGHTS COUNCIL
ከኢኳቶሪያል ጊናዊው ግብ ጠባቂ ፊሊፕ ኦቮኖ ጋር የተለያዩት መቐለዎች ባሳለፍነው ዓመት ከኢትዮጵያ ቡና ጋር ያሳለፈው በረከት አማረን ማስፈረም ችለዋል።የቀድሞ የወልዋሎ፣አማራ ውሃስራ ግብ ጠባቂ በረከት የቀዋሚ ተሰላፊነትን ለማግኘት ከሶፈንያስ ሰይፈ ጋር ከፍተኛ ፋክክር ሚጠብቀው ይሆናል።
“ቀጣይ የሚመጣው አሰልጣኝ ሀዋሳ ከተማና ሰበታ ከተማን ካሸነፈ መጣና ቡድኑን ከጉድ አወጣው ሊባል ነው ወይ?” አሰልጣኝ ፍሰሀ ጥዑመልሳን /ተሰናባቹ የድሬደዋ ከተማ አሰልጣኝ/
24 "የማይዝግ የብረት ገመድ ሰንሰለት - $ 39.00 ዶላር 24 "ጥቁር የቆዳ ገመድ ($ 5) - $ 39.00 ዶላር 20 "ስተርሊንግ ሲልቨር ሣጥን ሰንሰለት (25 ዶላር) - $ 39.00 ዶላር
ዝርዝሮች: እያንዳንዱ የአንጀት የአንገት ሐብል ቢጫ ነሐስ ሲሆን የዋስትናውን ጨምሮ 30.6 ሚ.ሜ ርዝመት አለው ፣ 25.8 ሚ.ሜ ስፋት እና በጣም ወፍራም በሆነው 10.2 ሚ.ሜ. የዞምቢ ሐብል 12.8 ግራም ይመዝናል ፡፡ ክብደትን ለመቀነስ የአንገት ጌጡ ጀርባ ተቀር beenል ፡፡
ሰንሰለት: 24 "ረዥም አይዝጌ ብረት ገመድ ሰንሰለት ፣ 24" ረዥም ጥቁር የቆዳ ገመድ (ተጨማሪ $ 5.00) ወይም 20 "ረዥም የብር የብር ሰንሰለት (ተጨማሪ 25.00 ዶላር)። ተጨማሪ ሰንሰለቶች በእኛ ላይ ይገኛሉ መለዋወጫዎች ገጽ.
ጉዳያችን ሚድያ፣ኮሚንኬሽን እና ምክር አገልግሎት Gudayachn Multimedia, Communication and Consultant Organization: ሰበር ዜና - በኢትዮጵያ ኦርቶዶክስ ተዋህዶ ቤተ ክርስቲያን በፓትሪያርኩ ፅሕፈት ቤት እና የሰንበት ት/ቤቶች ሀገር አቀፍ አንድነት ዓመታዊ ጉባኤ መካከል ከፍተኛ ውጥረት ተፈጥሯል።የፓትርያርኩን ዳተኝነት በማጋለጥ ፍትሕን የሚጠይቁ የዐደባባይ ሰላማዊ ሰልፎች ይካሔዳሉ
ሰበር ዜና - በኢትዮጵያ ኦርቶዶክስ ተዋህዶ ቤተ ክርስቲያን በፓትሪያርኩ ፅሕፈት ቤት እና የሰንበት ት/ቤቶች ሀገር አቀፍ አንድነት ዓመታዊ ጉባኤ መካከል ከፍተኛ ውጥረት ተፈጥሯል።የፓትርያርኩን ዳተኝነት በማጋለጥ ፍትሕን የሚጠይቁ የዐደባባይ ሰላማዊ ሰልፎች ይካሔዳሉ
በኢትዮጵያ ኦርቶዶክስ ተዋሕዶ ቤተ ክርስቲያን በአንድ በኩል በፓትርያሪኩ እና በሙስና እና ሃይማኖት ቅሰጣ የተሰማሩ ግለሰቦች በሌላ በኩል ሙስናንና የሃይማኖት ቀሳጮችን ከቤተ ክርስቲያኒቱ ለመንቀል በቆረጡ የሰንበት ት/ቤቶች አንድነት ጉባኤ መካከል ያለው ውጥረት ከፍተኛ ደረጃ ላይ እንደደረሰ በጉዳዩ ላይ ተከታታይ መረጃ የሰጠው ''ሐራ ተዋህዶ'' የተሰኘው ድረ-ገፅ ሰሞኑን በተከታታይ ባወጣው ዘገባ አስታወቀ።
በተለይ ዛሬ ግንቦት 23/2007 ዓም 4ኛው የመንበረ ፓትርያርክ ጠቅላይ ቤተ ክህነት የሰንበት ት/ቤቶች አንድነት ዓመታዊ ጠቅላላ ጉባኤ ባለ 18 ነጥቦች የአቋም መግለጫ በማውጣት መጠናቀቁን እና አቡነ ማትያስን ለማነጋገር በጉባኤው የተወከሉ አባቶች እና ተሳታፊዎች ላይ ፓትሪያርኩ በር መዝጋታቸውን ዘግቧል።በድረ-ገፁ ላይ ከወጡትን ዘገባዎች ውስጥ የሚከተሉት ይገኙበታል።
፬ኛው የመንበረ ፓትርያርክ ጠቅላይ ቤተ ክህነት የሰንበት ት/ቤቶች አንድነት ዓመታዊ ጠቅላላ ጉባኤ ባለ18 ነጥቦች የአቋም መግለጫ በማውጣት ተጠናቋል፤ ከመግለጫው ነጥቦች ውስጥ የሚከተሉት ይገኛሉ፡-
በአዲስ አበባ ሰንበት ት/ቤቶች አንድነት ጠቅላላ ጉባኤ የቀረበው ጥያቄ የኹሉም አህጉረ ስብከት ሰንበት ት/ቤቶች አንድነት ጠቅላላ ጉባኤያት የጋራ አቋም በመኾኑ አፋጣኝ ምላሽ እንዲሰጠው ተጠይቋል፤
የቤተ ክርስቲያን ሀብት እና ንብረት ለግል ጥቅማቸው በማዋል የቤተ ክርስቲያንን አቅም የሚያዳክሙ አማሳኞች ማስረጃ ተጠናቅሮ በአገሪቱ ሕግ መሠረት ለፍርድ እንዲቀርቡ ተጠይቋል፤
አንዳንድ የገዳማት እና አድባራት ሓላፊዎች ‹‹የተሳሳተ አመክንዮ›› ሳቢያ በሰንበት ት/ቤቶች ላይ እየደረሰ ያለው እስር፣ እንግልት እና ወከባ እንዲቆም ተጠይቋል፤
በቤተ ክርስቲያን ተልእኮ አፈጻጸም ላይ ተጽዕኖ እየፈጠረ ያለውን የፕሮቴስታንታዊ ተሐድሶ ኑፋቄ ለማጋለጥ ከሀገር አቀፍ አንድነት እስከ አጥቢያ ማስረጃ የማሰባሰቡ ጥረት ተጠናክሮ ይቀጥላል፤
ማስረጃ በቀረበባቸው ላይ ቅዱስ ሲኖዶስ ውሳኔ እንዲሰጥ እና ውሳኔውንም ተግባራዊ ለማድረግ ኹሉም የቤተ ክርስቲያን አካላት አስፈላጊውን ርምጃ እንዲወስዱ ተጠይቋል፤
ልዕሊ 200 ካብ ባሕሪ ሚዲተራንያን ዝደሓኑ ስደተኛታት፥ ትማሊ ሰንበት ኢጣልያ ኣትዮም። እቶም 62 ቆልዑት ዝርከብዎም ስደተኛታት ብሰለስተ ናይ ጎማታት ጀላቡ ጌሮም ካብ ሊብያ ከምዝተበገሱ`ዩ ዝእመን።
“የሰቆቃ ልጆች” በሚል ርዕስ ያቀረብናቸው አምስት ተከታታይ ፅሁፎች ከሁለተኛው የዓለም ጦርነት በፊት በጀርመንና ጃፓን ወታደራዊ ፋሽስት፣ እንዲሁም ከሁለተኛው ዓለም ጦርነት በኋላ በእስራኤልና በደቡብ አፍሪካ የአፓርታይድ ስርዓት የተመሰረቱበትን ሁኔታ በዝርዝር ለመዳሰስ ሞክረናል። ከዚህ በመቀጠል “የዘር/ብሔር አፓርታይድ” በሚል ርዕስ በምናቀርባቸው ተከታታይ ፅሁፎች የኢትዮጲያና የደቡብ አፍሪካ ታሪካዊና ፖለቲካዊ ሁኔታን መሰረት በማድረግ የአፓርታይድ ስርዓት አመሰራረትን በዝርዝር ለመዳሰስ እንሞክራለን። በዚህ የመጀመሪያ ክፍል ለዜጎች የመብትና ነፃነት ጥያቄ የሚሰጠው ምላሽ እንዴት ወደ ብሔርተኝነት እና ጦርነት እንደሚቀየር እንመለከታለን።
እ.አ.አ. በ1950 ዓ.ም በደቡብ አፍሪካ የነበረው የአፓርታይድ ስርዓት ያወጣው የሕዝብ ምዝገባ አዋጅ (Population Registration Act) የሀገሪቱን ዜጎች “ነጭ፥ ጥቁር፥ “ከለርድ” (colored) እና ህንዳዊያን” በማለት ለአራት ይከፍላቸዋል። በተመሣሣይ፣ የኢፊዲሪ ሕገ መንግስት በአንቀፅ 39(5) የሀገሪቱን ዜጎች በቋንቋ፥ ባህል፥ ልማድና ስነ ልቦናን መሰረት በብሔር፥ ብሔረሰብ፥ ሕዝብ ይከፋፍላቸዋል።
በመሰረቱ “አፓርታይድ” (Apartheid) የሚለው ቃል “መለየት” (Separatedness) ወይም “መለያየት” (the state of being apart) ማለት ነው። ዜጎች የሚከፋፈሉት በዘር ሆነ በብሔር በመካከላቸው የሚኖረውን ልዩነት አይቀይረውም ወይም መለያየቱን አያስቀረውም። ስለዚህ፣ “አፓርታይድ” ማለት የአንድ ሀገር ዜጎችን በዘር/ብሔር በመለየትና በመለያየት የሚያስተዳድር ፖለቲካዊ ስርዓት ነው። የአፓርታይድ ስርዓት አመሰራረትን ከማየታችን በፊት ግን የዘር/ብሔር ልዩነት እንዴት ለፖለቲካዊ አጀንዳ ማስፈፀሚያ እንደሚውል እንመልከት።
በአንድ ሀገር ውስጥ የሚኖሩ ሰዎች በዘር ሀረግ፥ በቆዳ ቀለም፣ በብሔር፥ በቋንቋ፥ በባህል፥ በልማድ፣ በሥነ-ልቦና፣ በሃማኖት፣…ወዘተ ይለያያሉ። ሰፋ ያለ የጋራ ጠባይ የሚያንፀባርቅ ባህል ወይም ተመሳሳይ ልማዶች ያሉት፣ ሊግባባበት የሚችልበት የጋራ ቋንቋ ያለው፥ የጋራ ወይም የተዛመደ ሕልውና አለን ብሎ የሚያምን፥ የሥነ ልቦና አንድነት ያለውና በአብዛኛው በተያያዘ መልክዓ ምድር የሚኖር ማኅበረሰብ እንደ ሁኔታው “ብሔር፥ ብሔረሰብ ወይም ሕዝብ” ተብሎ ሊጠራ ይችላል።
ምንግዜም ቢሆን በአንድ ብሔር፥ ብሔረሰብ፥ ሕዝብ እና በሌላ መካከል ልዩነት ይኖራል። ከፖለቲካ አንፃር ሲታይ፣ ልዩነት የሰላም ወይም ጦርነት፣ የዴሞክራሲ ወይም ጭቆና መኖርና አለመኖር መለያ ነው። የብሔሮች፥ ብሔረሰቦችና ሕዝቦች ቋንቋ፥ ባህል፥ ልማድ፥ ሃማኖት፥ ሕልውና (ማንነት)፣…ወዘተ “እኩል” በሚከበርበት፣ ሁሉም ዜጎች የራሳቸውን አመለካከት ያለማንም ጣልቃ-ገብነት የመያዝና ሃሳባቸውን “በነፃነት” መግለፅ በሚችሉበት፣ እንዲሁም ከሀገሪቱ ልማትና እድገት ፍትሃዊ ተጠቃሚ ከሆኑ ዘላቂ ሰላምና ዴሞክራሲ መኖሩን ያረጋግጣል።
በተቃራኒው፣ የብሔሮች፥ ብሔረሰቦችና ሕዝቦች እኩልነት፣ ነፃነትና ፍትሃዊ ተጠቃሚነት ባልተረጋገጠበት ሀገር ጭቆና መኖሩና ጦርነት ማስከተሉ እርግጥ ነው። በአንድ አከባቢ የሚኖር ማኅብረሰብ ጭቆና ሲደርስበት በቅድሚያ መብቱና ነፃነቱ እንዲከበር በአመፅና ተቃውሞ ብሶትና አቤቱታውን በአደባባይ ይገልፃል። ሆኖም ግን፣ መንግስት የሕዝቡን ጥያቄ ተቀብሎ ተገቢ ምላሽ ከመስጠት ይልቅ በኃይል ለማፈን ጥረት የሚያደርግ ከሆነ የሕዝቡ አመፅና ተቃውሞ በሂደት ወደ ግጭትና ጦርነት ይቀየራል።
በመሰረቱ በአንድ አከባቢ የሚኖር ማኅብረሰብ የራሱን መንግስት የሚመሰረተው ሕግና ስርዓት እንዲያስከብር፣ በዚሁም የሁሉንም መብትና ነፃነት እንዲያረጋግጥ ነው። የተወሰነ ሕብረተሰብ ክፍል የእኩልነት፥ ነፃነትና ፍትሃዊ ተጠቃሚነት ጥያቄ ሲያነሳ መንግስት በምላሹ የኃይል እርምጃ በመውሰድ ዜጎችን ለእስራት፣ እንግልትና አካል ጉዳት የሚዳረግ ከሆነ እንደ መንግስት መሰረታዊ ዓላማውን ስቷል። መሰረታዊ ዓላማውን የሳተ ነገር ሁሉ ፋይዳ-ቢስ ነው። ስለዚህ፣ ከሕዝቡ የሚነሳን የመብትና ነፃነት ጥያቄ በኃይል ለማፈን የሚሞክር መንግስት ሕጋዊ መሰረት የለውም።
በዚህ ምክንያት በአንድ ብሔር፥ ብሔረሰብ፥ ሕዝብ ውስጥ እንዲህ ያለ ቅሬታ ሲፈጠር የለውጥ አብዮት ማስነሳት ለሚሹ ልሂቃን ምቹ ሁኔታ ይፈጥራል። ልሂቃን በማህብረሰቡ ውስጥ የለውጥ አብዮት ለመቀስቀስ ከሚጠቀሟቸው ስልቶች ውስጥ ዋናዋናዎቹ የብሔርተኝነት ስሜት እና በራስ-የመወሰን መብት ናቸው። በዚህ መልኩ በአንድ ብሔር፥ ብሔረሰብ፥ ሕዝብ እና በሌላ መካከል ያለ ልዩነት በሂደት ወደ ግጭትና ጦርነት ያድጋል። የሕዝባዊ ወያነ ሓርነት ትግራይ (ሕወሓት – TPLF) መስራችና የቀድሞ አመራር አረጋዊ በርሄ ስለ ድርጅቱ የትግል አጀማመር በሰጠው ትንታኔ እንዲህ ይላል፡-
ፖለቲካዊ ስርዓቱ የአንድን ማህብረሰብ እኩልነት፥ ነፃነትና ፍትሃዊ ተጠቃሚነት የማያረጋገጥ ከሆነ የማህብረሰቡ ልሂቃን የተለያየ ዓይነት የለውጥ እርምጃ እንዲወሰድ ጥረት ማድረግ ይጀምራሉ። በተለይ መንግስታዊ ስርዓቱ የዜጎቹን መብትና ነፃነት ማረጋገጥ ሲሳነው በቅድሚያ አስፈላጊ የሚሏቸውን የሕግና ፖሊሲ ለውጦች እንዲመጡ ይጎተጉታሉ። የሀገሪቱ መንግስት ስራና አሰራሩን በመቀየር ከሕዝቡ የለውጥ ፍላጎት ጋር አብሮ መሄድ ከተሳነው አመፅና ተቃውሞ ይቀሰቀሳል። መንግስት ለሕዝቡ ጥያቄ ተገቢ ምላሽ ከመስጠት ይልቅ ብሶትና አብቱታውን በአደባባይ እንዳይገልፅ የሚያፍነው ከሆነ የለውጥ ንቅናቄው ወደ ትጥቅ ትግልና ጦርነት ያመራል።
በሕዝቡ ዘንድ ያለውን የለውጥ ፍላጎት ወደ “አብዮት” (revolution) ለመቀየር እና የትግል ስልቱን ከአደባባይ አመፅና ተቃውሞ ወደ ውጊያና ጦርነት ለማሸጋገር የፖለቲካ ልሂቃኑ ሁለት ነገር መፍጠር አለባቸው። እነሱም፣ አንደኛ፡- በብሔሩ፥ ብሔረሰቡ ወይም ሕዝቡ ዘንድ ከፍተኛ የወገንተኝነትና የአንድነት ስሜት ለመፍጠር ብሔርተኝነትን ማስረጽ፣ ሁለተኛ፡- የትግሉን ዓላማና ግብ ደግሞ የብሔሩን፥ ብሔረሰቡን ወይም ሕዝቡን በራስ-የመወሰን መብት ማረጋገጥ እንዲሆነ ማሳመን አለባቸው።
ለዴሞክራሲ እና ለነፃነት በሚደረጉ የሕዝብ ንቅናቄዎች ውስጥ ያለው መሰረታዊ ጥያቄ በራስ የመወሰን መብትን (right of self-determination) ነው። በራስ የመወሰን መበት አንድ ብሔር ወይም ሕዝብ የወደፊት ዕድሉን በራሱ የመወሰን፣ በራሱ ሕግና ደንብ የመተዳደር እና ከእሱ ፍቃድና ምርጫ ውጪ በሆኑ መሪዎች አለመመራት ነው። በዚህ መሰረት፣ ማህብረሰቡ ልዩነቱን በራሱ ማስከበር ይችላል። ከዚህ በፊት ሲያነሳቸው የነበሩት የእኩልነት፥ የነፃነትና የተጠቃሚነት ጥያቄዎችን በራሱ ለራሱ መመለስ ይችላል። ብሔርተኝነት ደግሞ የማህብረሰቡን አባላት በትግሉ ዓላማና ግብ ዙሪያ አንድነትና ቁርጠኝነት እንዲኖረው ያስችላል። በደቡብ አፍሪካ የነጭ ሰፋሪዎች እና በኢትዮጲያ ትግራይ የትጥቅ ትግል የተጀመረው በብሔርተኝነት እና በራስ-የመወሰን መብት ላይ ተመስርቶ ነው።
በደቡብ አፍሪካ ቀድመው የሰፈሩት ነጮች “Boers” የሚባሉት ናቸው። እነዚህ ሕዝቦች እስከ 19ኛው ክፍለ ዘመን አጋማሽ ድረስ “Boers Republic” በሚል ራሳቸውን በራሳቸው የሚያስተዳድሩ ነፃ ግዛቶች ነበሩ። ነገር ግን፣ እ.አ.አ. በ1866 የአልማዝ፣ እንዲሁም በ1886 ደግሞ የወርቅ ማዕድን በአከባቢው መገኘቱን ተከትሎ ብዙ የእንግሊዝና የሌሎች ሀገራት ዜጎች (utilanders) ወደ አከባቢው በብዛት መጉረፍ ጀመሩ። የአዲስ ሰፋሪዎች ቁጥር በፍጥነት እየጨመረ ሄዶ በ1890ዎቹ የመጀመሪያ ላይ ከነባር ነጮች ”Boers” ጠቅላላ ብዛት በሁለት እጥፍ በለጠ። ይህ በነባር የደቡብ አፍሪካ ነጮች ላይ ራስን-በራስ የማስተዳደር መብታቸውና ነፃነታቸው ላይ የሕልውና አደጋ ተጋረጠበት።
ከላይ በተጠቀሰው መሰረት በራስ-የመወሰን መብታቸው ላይ የተጋረጠውን አደጋ ለማስወገድ በዘር-ልዩነት ላይ የተመሰረተ አዲስ ረቂቅ አዋጅ በማውጣት ተግባራዊ አደረጉ። ይህ አዋጅ የነባር ሰፋሪዎችን በራስ-የመወሰን መብት የሚያረጋግጥ ሲሆን የአዲስ ሰፋሪዎችን ፖለቲካዊ መብትና ነፃነት የሚገድብ ነበር። አብዛኞቹ አዲስ ሰፋሪዎች ከእንግሊዝ ወይም ከቅኝ-ግዛቶቿ የመጡ እንደመሆናቸው በእንግሊዞች እና በደቡብ አፍሪካ ነጭ ሰፋሪዎች (Boers) መካከል አለመግባባት አለመግባባት ተፈጠረ። አለመግባባቱ ወደ ጦርነት ተሸጋገረና በሁለቱ መካከል “Second Boers War” የተባለው፣ በዓለም ታሪክ አሰቃቂ በደልና ጭቆና የተፈፀመበት ጦርነት ተካሄደ። ይህ አሰቃቂ በደልና ጭቆና ደግሞ እ.አ.አ. በ1948 ዓ.ም በደቡብ አፍሪካ ለተመሰረተው አፓርታይድ ስርዓት ዋና ምክኒያት ነው።
በእርግጥ የትግራይ ሕዝብ በራስ የመወሰን ጥያቄን ማንሳት የጀመረው በቀዳማይ ወያኔ አማካኝነት ነው። በቀዳማይ ወያኔ የተካሄደው የአርሶ-አደሮች አመፅ ከባሌና ጎጃም የአርሶ-አደሮች አመፅ ጋር ተመሳሳይ ነው። የአርሶ-አደሮቹ አመፅና ተቃውሞ በዋናነት በእኩልነትና ፍትሃዊ ተጠቃሚነት ላይ ማዕከል ያደረገ ነበር። ሆኖም ግን፣ በወቅቱ የነበረው ዘውዳዊ አገዛዝ የወሰደው እርምጃ የአመፅ እንቅስቃሴውን በጦር ኃይል ማዳፈን ነበር። በዚህ መልኩ በወቅቱ የነበረው መንግስት ለሕዝቡ የመብትና ነፃነት ጥያቄ የተሰጠው ምላሽ ቀጣዩን የትግል ስልት በብሔርተኝነት እና በራስ-የመወሰን መብት ላይ የተመሰረተ እንዲሆን አድርጎታል።
በዚህ መሰረት፣ ዳግማዊ ወያነ – ሕዝባዊ ወያነ ሃርነት ትግራይ (ሕወሓት) የትጥቅ ትግል የጀመረው የማህብረሰቡን የብሔርተኝነት ስሜት በማቀጣጠል እና በራስ-የመወሰን መብትን ዓላማ በማድረግ ነው። የሕወሓት (TPLF) መስራችና የቀድሞ አመራር አረጋዊ በርሄ ስለ ድርጅቱን የትጥቅ ትግል አጀማመር፣ የንቅናቄ ስልትና ድርጅታዊ አሰራር በተመለከተ እንዲህ ይላል፡-
ከላይ በተጠቀሰው መልኩ ሁለቱ ወገኖች፤ በእንግሊዞች እና በደቡብ አፍሪካ ነጭ ሰፋሪዎች እና በደርግ መንግስት እና በሕውሃት ታጋዮች መካከል ጦርነት ተካሂዷል። በጦርነቱ ወቅት የእንግሊዝና የደርግ መንግስት እያንዳንዳቸው 22000 ወታደሮች በሦስት አመት ውስጥ ተገድሎባቸዋል። ይህን ተከትሎ በደቡብ አፍሪካ ነጮችና በትግራይ ሕዝብ ላይ አሰቃቂ በደልና ጭፍጨፋ ፈፅመዋል። በሁለቱ ሀገራት የተፈፀመው አሰቃቂ በደልና ጭፍጨፋ ለዘር/ብሔር አፓርታይድ መመስረት ያለውን አስተዋፅዖ በቀጣይ ክፍል እንመለከታለን።
ውድ ባለ-አገሮች፣…እንዴት ይዟችኋል? አገር-ሰፈሩ፥ አየር-ምድሩ ሰላም ነው? …ዘመድ-አዝማድ አማን ነው? ባለሃብትና ባለስልጣናት እንዴት ናቸው? እናንተ እንዴት ናችሁ፣ እኛ “አለን’ም”…”የለንም”…እንዲያ እንኳን ብንል ሰሚ የለም፣… ሰሚ ቢገኝ አማኝ-ታማኝ የለም። ሰምተው አያዳምጡንም፣ አይተው አይቀበሉንም።
ባላአገሮች…”የለንም” እንዳንል አፍ አለን፣ “አለን’ም” እንዳንል ሰሚ የለንም። ግራ እንደተጋባን፣ ሳንሰማ ተስማምተን፣ ሳይገባን ተግባብተን፣ በሆነው-ባልሆነው እየተወዛገብን፤ …ስንገድል-ስንሞት፣ ስናስር-ስንፈታ፣ ትወልድ በትውልድ፣ መንግስት በመንግስት ቢተካም በእኛ ዘንድ ለውጥ የለም … እኛ እንደው አለን’ም-የለንም፣…ቁርጣችን አይታወቅም፣ አድራሻ የለንም፣ መድረሻ የለንም። እኛ’ኮ አገር-አልባዎች ነን።
ባለ-አገሮች እንዴት ናችሁ’ሳ? እኛ እንደው አለን’ም-የለንም። እንደ እናንተ ከሁለት አንድ አንመርጥም። አያችሁ? …እኛ አገር አልባዎች ነን። እንደ እናንተ ሰው፣ መሬትና መንግስት ቢኖረንም፣ አገር ግን የለንም። አገር-አልባ ሰው የትስ ውሎ የት ቢገባ ምን ሊረባ?
በነፃነት የማሰብ ተፈጥሯዊ ባህሪውን የተገፈፈ ሰው ስሙ እንጂ ምን ቀረው? በራሱ የማያስብ ግዑዝ ፍጥረት ነው። የነፃነትን ትርጉምና ፋይዳ የማያውቅ ሰው ምኑን “ሰው” ነው? ሰብዓዊነት እኮ ከነፃነት ጋር ተጣብቆ የተሰጠ ክብር ነው። ነፃነቱን ያጣ ሰው ሳይታረድ ቆዳው እንደተገፈፈ በግ ነው፣ …ሳይሞት የሚያጣጥር ግዑዝ ፍጡር…። እንዲህ ያለ ፍጡር፣ ሰው ቢመስልም አይደለም። የሰውነት መለያ ነፃነትን ተገፏል፣ ሰው መሆኑ አብቅቷል፣…እንዴት አገር ይኖረዋል?
በእውን ለሌለ ሰው አገር ምን ያደርግለታል? ሰው እንዴት፣ በግዴታ አስቦ በግድ ይናገራል? ለራሱ ያልሰማውን ሃቅ ማን’ስ ሰምቶ ያምነዋል? እሱ ራሱ ሳይኖር “አለሁ” ቢል ማን ያምነዋል… ለራሱ የሌለ ሰው “ሀገር አለኝ” ቢል ማን ነው የሚያምነው? ለራሱ የሌለ ሰው መቼ አገር ይኖረዋል?
መሬት እኮ አለን… እንደ እናንተ አይደለም ደጋ’ማ ወይም ጭጋጋማ…መሬት’ማ ነበር ቆላ…ደጋ…ወይንደጋ፣ አንዴ’ም ሰላም የለው፣ ወይ አይረጋጋ። ሰው’ም ዞር-ዞር ብሎ ካልሰራ መሬት ምን ይጠቅማል? መሬት መስሪያ እንጂ መቼ በራሱ ይሰራል? መሬት፣ በነፃነት ሄደው ካልሰሩበት ምን ይረባል?
ሰው በመሬት ላይ ቆሞ “በአሜሪካ ዛፍ ሆኜ ልብቀል” እያለ ይመኛል። ታዲያ፣ ከሰውነት ዘፍ መሆን የተመኘ አገር አገኘ-አላገኘ ምን ይረባል? ከሰውነት ይልቅ ግዑዝ ነገር መሆን መርጧል፣ ምን ይጠቅማል? ድህነትና ድንቁርና ሃሳቡን ድኩማን አርጎታል…አገር ቢኖረውን ምን ያደርጋል? አገር ቢያጣ ምን ይቀርበታል?
ባላአገሮች ሆይ…እኛ ምንድነን? …ምን’ስ ነን? የራሳችን መንግስት እኛን የሚገድለን። በነፃነት እንድንኖር፣ በነፃነት እንድንሰራ የሰጠንውን አደራ፣ ቀርጥፎ የሚበላ መንግስት ባለበት፣ እያሰረን…እየገደለን “ይቅርታ” የሚለን ጉልበተኛ መንግስት ያለበት ሜድር “ሲዖል” እንጂ “ሀገር” ይባላል?
ውድ ባለ-አገሮች…እናላችሁ፣ እኛ ሰው እንጂ ነፃነት የለም። እኛ መሬት ቢኖረንም በነፃነት አንቀሳቀስም። እኛን መንግስታችን እየገደለን…እያሰረኝ…እያሰቃየን…ነፃነት ከሌለን ምን ቀረን? ሰው…መሬት…መንግስት ቢኖረንም አገር የለንም። እኛ አለን’ም…የለንም።
ሳዑዲ ዓረቢያ በሕጋዊ መንገድ ያልገቡ ኢትዮጵያውያን ስደተኞች የአገሪቱን መንግሥት የምሕረት አዋጅ በተገቢው ሁኔታ ባለመጠቀማቸው ምክንያት፣ ከዚህ ቀደም የታየው ዓይነት ቀውስ እንዳይፈጠር ሥጋት ተፈጥሯል፡፡ ችግሩ መንግሥትን እጅግ እንዳሳሰበ ቢገለጽም፣ መንግሥት ለስደት ተመላሾች የሚገባውን ቃል አያከብርም ተብሎ ተተችቷል፡፡
በቅርቡ የሳዑዲ ዓረቢያ መንግሥት ሰነድ አልባ ስደተኞች ያለ ምንም ቅጣት ከአገሪቱ እንዲወጡ ያስቀመጠው የሦስት ወራት ቀነ ገደብ ሊጠናቀቅ 45 ቀናት ብቻ የቀሩት ቢሆንም፣ እስካሁን የኢትዮጵያውያኑ ተመላሽ ተመዝጋቢዎች ቁጥር ከ20 ሺሕ እንደማይበልጥ ተጠቁሟል፡፡
ዓርብ ግንቦት 4 ቀን 2009 ዓ.ም. በውጭ ጉዳይ ሚኒስቴር ሥር የተቋቋመው የተመላሾች አስተባባሪ ግብረ ኃይል ሰብሳቢ ሚኒስትር ዴኤታው አክሊሉ ኃይለ ሚካኤል (ዶ/ር)፣ ከሚኒስትሩ ቃል አቀባይ አቶ መለስ ዓለም ጋር በጋራ በመሆን ከሚዲያ ባለሙያዎች ጋር ውይይት አድርገዋል፡፡
‹‹ከሳዑዲ ዓረቢያ አለመውጣት አማራጭ አይደለም፤›› ያሉት ሚኒስትር ዴኤታው፣ መንግሥት ለጉዳዩ ከፍተኛ ትኩረት ሰጥቶ የማንቀሳቅስና የማስተባበር ሥራ እያከናወነ ቢሆንም፣ እስከ ዛሬ በአጥጋቢ ቁጥር የምሕረት አዋጁን እየተጠቀሙ በአለመሆናቸው የሚያሳሰብ ነው ብለዋል፡፡
ስደተኞቹ በፍጥነት ያልመጡትና የምሕረት አዋጁን ያልተጠቀሙባቸው በርካታ ምክንያቶችን ጠቅሰዋል፡፡ ብዙዎቹ አዋጁ ተግባራዊ ሊሆን ስለማይችል ሌሎች ከወጡ በኋላ የተሻለ ገንዘብ ይገኛል እንደሚሉ፣ የቤተሰብ ጫናና መዘናጋት ተጠቃሽ እንደሆኑ ተናግረዋል፡፡ በተለይ ደግሞ በአካባቢው የሚገኙ ሕገወጥ ደላሎች እንደዚህ ዓይነት ወሬዎችን በማስወራት፣ ዜጎች በሰላም ወደ አገራቸው እንዳይመጡ እያደረጉ ነው ብለዋል፡፡
የምሕረት ቀነ ገደቡ ሊጠናቀቁ የቀሩት 45 ቀናት ብቻ ቢሆኑም፣ በአካባቢው የኢትዮጵያ መንግሥት ባቋቋማቸው ሰባት የምዝገባ ጣቢያዎች እስካሁን የተመዘገቡት 20 ሺሕ ተመላሾች ብቻ መሆናቸውን ገልጸዋል፡፡ እሳቸው እንደሚሉት፣ ከዚህ በፊት በ2005 ዓ.ም. በተመሳሳይ ከሳዑዲ ዓረቢያ ያጋጠመው ዓይነት ከፍተኛ የሆነ የሞት፣ የአካል መጉደልና እሱ ያስከተለው ሰብዓዊ ቀውስ እንደገና የመከሰት ዕድሉ ከፍተኛ ነው፡፡
እስካሁን የሚዲያ ሚና ከፍተኛ መሆኑን የተናገሩት ቃል አቀባዩ አቶ መለስ በበኩላቸው፣ ጉዳዩ ከሳዑዲ ዓረቢያና ከኢትዮጵያ የሁለትዮሽ ግንኙነት ጋር እንደማይገናኝ ገልጸዋል፡፡ እያንዳንዱ የኅብረተሰብ ክፍልና ቤተ ዘመድ፣ እንዲሁም የማኅበራዊ ሚዲያ ተጠቃሚዎች ቅስቀሳ እንዲያደርጉ ጥሪ አቅርበዋል፡፡ ‹‹ቆሼ ላይ የደረሰው አደጋ ድንገተኛ ነው፡፡ ይኼኛው ግን እያየነው እየመጣ ያለ ጎርፍ ነው፤›› ብለዋል፡፡
ከሚዲያ ባለሙያዎች አንዳንድ አስተያየቶች የተሰነዘሩ ሲሆን፣ በተለይ ቀደም ሲል የሳዑዲ ተመላሾችን ለማስተባበር የተቋቋመው ብሔራዊ ኮሚቴ ምን እንደሠራ ጥያቄ ቀርቧል፡፡ ሥራው አይታወቅም፣ የተገባላቸውን ቃል ተስፋ አድርገው የመጡ ተመላሾች ተበትነው ቀርተዋል፣ ይህም ተመላሾቹ ወጣቶች ወደ አገር ቤት እንዳይመለሱና ተስፋ እንዲቆርጡ አድርጓል የሚሉ አስተያየቶች ተሰጥተዋል፡፡
አስተያየት ሰጪዎቹ ክልሎች ቃል እንደሚገቡት በተግባር እንደማይሠሩ፣ ከዚህ በፊት በስንት ችግር ከመጡ ስደተኞች መካከል ብዙዎቹ ተመልሰው መሄዳቸውንና መንግሥት ዘላቂ መፍትሔ እንዳላበጀ በመጠቆም ተችተዋል፡፡
በተለይ ‹‹እዚህም ሞት እዚያም ሞት›› የሚል ከፍተኛ ተስፋ የመቁረጥ ስሜት በስደተኞቹ ዘንድ እንዳለ አስተያየት የቀረበ ሲሆን፣ መንግሥት ቢመለሱ ለማስተናገድ ምንም የተለየ ፓኬጅ ባለማዘጋጀቱ ትችት ቀርቦበታል፡፡
ከሁሉም በላይ ግን ቀደም ሲል የተጀመረውና በርካታ ዓመታት ያስቆጠረው ዜጎች መብታቸው ተከብሮላቸው ወደ አካባቢው በሕጋዊ መንገድ ተጉዘው እንዲሠሩ ያስችላል የተባለ አዋጅ እስካሁን ሥራ ላይ ባለመዋሉ ትችት የቀረበ ሲሆን፣ ለአዋጁ አፈጻጸም አጥጋቢ ምላሽ ሲሰጥ አይስተዋልም ተብሏል፡፡
በተለይ የሳዑዲ ዓረቢያ ተመላሾች የምሕረት አዋጁን ተጠቅመው አገር ቤት ቢመጡ አሻራ ሳይሰጡ ስለሆነና ተመልሰው በሕጋዊ መንገድ እንዲሄዱ የሚፈቅድ በመሆኑ፣ አዋጁ ተግባራዊ ቢደረግ ስደተኞቹን ወደ አገር ቤት በቶሎ ለማምጣት ተስፋ ይሆን ነበር ተብሏል፡፡
በሳዑዲ ዓረቢያ በመቶ ሺሕ የሚገመቱ ኢትዮጵያውያን በሕገወጥ ስደት ላይ ይገኛሉ፡፡ ብዙዎቹ አሰቃቂ የሆነውን የባህርና የበረሃ ጉዞ ሲያደርጉ ከሞት የተረፉ ናቸው፡፡
የኢትዮጵያ ወቀታዊ ሁኔታ እንደሚያሳስበው የሚገልጸውና በጥበብ ስራው የህንኑ ስጋት ለመጥረግ የተነሳው ቴዎድሮስ ካሳሁን / ቴዲ አፍሮ በኢትዮጵያ ቴሌቪዥን እንግዳ ሆኖ...
የዩናይትድ ስቴትስ ፕሬዚዳንት ዶናልድ ትረምፕ ባለፈው ዓርብ፣ የታላቁን ህዳሴ ግድብ አሰመልከቶ “ግብፅ ግድቡን ልታፈነዳው ትችላለች” በሚል ያሰሙንት ንግግር በበርካታ ኢትዮጵያውያን መካክል ቁጣን የቀሰቀሰና አነጋገሪ ሆኖ ሰንብቷል፡፡
በኢትዮጵያ በተለያዩ አካባቢዎች ከዚህ ቀደም ታይቶ በማይታወቅ ጭካኔ በዜጎች ላይ በጅምላ የሚፈፀሙ ጥቃቶች ብዙዎችን ለሕልፈትና ለከፋ አደጋ እየዳረጉ ነው። በርካታ አብያተ ክርስቲያናት ተቃጥለዋል፤ በግለሰቦች እና በሕዝብ ንብረት ላይም ከፍተኛ ውድመትና ዝርፊያ ተፈጽሟል።
አሁንም ድረስ ያላበቁት ጥቃቶች በአንጻሩም በብዙዎች ዘንድ ከፍተኛ ሃዘን እና ቁጣ ቀስቅሰዋል። አንዳንዴም ዘውግ ለይተው ጭምር የሚቃጡት እነኚህ ዘግናኝ ጥቃቶች በአስቸኳይ ይቆሙ ዘንድ የእምነት ቤቶች ምን ዓይነት ሚና ሊጫወቱ ይችላሉ? የጥቃቶቹ ምንነት በወጉ እንዲጣራና ወንጀለኞቹም ለፍርድ እንዲቀርቡ የሚሉት ጥያቄዎች ከየአቅጣጫው እየተሰሙ ነው።
ለጥያቄዎ መልስ ጥቃቶቹ እንዲቆሙና ለዚህን መሰሉ ድርጊቶች ዘለቄታ ያለው መፍትሔ ለማምጣት በሚደረገው ጥረት የእምነት ቤቶችን ሚና አስመልክቶ ከአድማጮች ለደረሱን ጥያቄዎች ምላሽ ከሁለት ሃይማኖት አባቶችና ከአንድ የማሕበረሰብ መሪ ጋር የተካሄደ ውይይት ነው።
ብምኽትል ርእሰ ኣማሓዳሪ’ቲ ክልል ዶ/ር ደብረፅዮን ገብረሚካኤል ዝቐረቡ ዶ/ር ኣብርሃም ተኸስተ ምኽትል ርእሰ ኣማሓዳሪ ሓላፊ ቢሮ ልምዓት ከተማን ኢንዱስትሪን ሓዊሱ ሰለስተ ኣማሓደርቲ ዞባታት እውን ተሸይሞም ኣለው።
በቻይና ጠንሳሽነት በቅርቡ የተመሠረተው የእስያ የመሠረተ ልማትና የኢንቨስትመንት ባንክ፣ ዓምና በጥር ወር፣ በቻይና አማካይነት በይፋ ከመመሥረት አልፎ አባል አገሮችን መቀበል መጀመሩን ካበሰ ወዲህ ኢትዮጵያ ከአፍሪካ ሦስተኛዋ አገር በመሆን አባልነቱን ተቀላቅላለች፡፡
ባንኩ ከወራት በፊት ይፋ ባደረገው መረጃ መሠረት ኢትዮጵያ የእስያ የመሠረተ ልማትና የኢንቨስትመንት ባንክን ለመቀላቀል ያቀረበችውን ጥያቄ ባንኩ ተቀብሎ፣ ይሁንና የሚጠበቅባትን የሰነድና ዝቅተኛውን የገንዘብ መጠን እስክታዋጣ በተጠባባቂ አባልነት መዝገብ እንዳሰፈራት ይፋ ያደረገው በየካቲት ወር ነበር፡፡ በወቅቱ ኢትዮጵያን ጨምሮ በእስያ ቀጣና ውጭ የሚገኙና እንደ አፍጋኒስታን፣ ፊጂ፣ ሆንግ ኮንግ ቻይና፣ ቲሞርን አካቶ 13 ተጠባባቂ አገሮችን እንደመዘገበ አሳውቆ ነበር፡፡ በዚህ ሳምንት ደግሞ ኢትዮጵያን ጨምሮ በቋሚ አባልነት የተመዘገቡ አገሮች ብዛት 77 መድረሱን ባንኩ ይፋ አድርጓል፡፡
በመሆኑም በ100 ቢሊዮን ዶላር ካፒታል ከተመሠረተው ከእስያው ባንክ፣ ኢትዮጵያ የገዛችው የአክሲዮን ድርሻ የ45 ሚሊዮን ዶላር መጠን እንዳለው ከባንኩ መረጃ ለማወቅ ተችሏል፡፡ በዚህም በባንኩ የ2900 ድምፅ ወይም የ0.0498 በመቶ ድርሻ መያዟን ባንኩ ይፋ አድርጓል፡፡ በአንፃሩ ግብፅ የገዛችው የአክሲዮን ድርሻ መጠን 650 ሚሊዮን ዶላር ወይም የ0.7 በመቶ ድርሻ ከባንኩ ገዝታለች፡፡
ባንኩ ከመመሥረቱ ቀደም ብሎ ማለትም ከሦስት ዓመታት በፊት ቻይና የእስያ ኢንቨስትመንትና መሠረተ ልማት ባንክ የሚባል ዓለም አቀፍ ባንክ እንደምትመሠርት ካስታወቀችበት ጊዜ ጀምሮ እንደ ኢትዮጵያ ያሉ ደሀ አገሮች አማራጭ የፋናንስ ምንጭ ለማግኘት ጥሩ አጋጣሚ እንደሚሆንላቸው ሲነገር ቆይቷል፡፡ በተለይም ቱርክ ከሁለት ዓመት በፊት ባስተናገደቻቸው የቡድን 20 አባል አገሮች ስብሰባዎች ወቅት፣ የባንኩ የምሥረታ ጉዳይ ሲያነታርክ፣ ፖለቲካዊ አንድምታም ሲያሰጠው ቆይቷል፡፡